
Nota editorului 

Cartea de faţă conţine mai multe interviuri cu 
părintele Arsenie Papacioc. Mare parte dintre ele pot fi 


urmărite - în format video sau audio pe site-ul 
www.editura. areopag.ro. 

Tema principală este mărturisirea credinţei ortodoxe. 
Titlul volumului, Testament, a pornit chiar de la titlul unuia 
dintre interviuri, luat cu mai mult de trei ani înainte de 
trecerea părintelui la Domnul (Din testamentul părintelui 
Arsenie Papacioc - „Moartea nu înseamnă moarte”) S-a 
respectat oralitatea stilului părintelui. Ideile care se repetă 
au fost lăsate ca atare tocmai pentru că arată o preocupare 
deosebită a părintelui faţă de subiectele abordate. 

Întrebările sau poziţiile celor care au venit să ceară 
cuvânt de folos sunt trecute cu italice, iar răspunsurile 
părintelui Arsenie cu corp de literă normal. 

„Nu e nimic mai frumos decât să fii ortodox” 
(întâlnirea părintelui Arsenie Papacioc cu părintele 
profesor Gheorghe  Metalinos şi profesorul Dimitrie 
Telenghidis) ! 

— M-am orientat după cuvântul arhiepiscopului 
Greciei în legătură cu noile paşapoarte. Miroase a 666. Şi 
atâta. Acum să ne vedem de mântuire. Eu sunt cercetat de 
multă lume şi aşteptam şi vizita grecilor... 

D. T: - Cum vedeţi situația în mod general a lumii, în 
această perioadă a tehnologiei, care stabileşte etape în 
direcția lui antihrist? 

— Faptul că sunt descoperiţi de către noi nu e nicio 
primejdie. Şi asta vrea duşmanul, să stea ascuns. lar noi, 
creştinii, să ne purtăm în aşa fel încât să ne lovească 
satana unde vrem noi, şi nu unde vrea el. 

D. T. - Foarte bine spus. Si unde ar fi locul în care să 
ne lovească satana? 

— Şi vă spun şi lucrul acesta. Ce ne-am face dacă nu 


1 Părintele Gheorghe Metallinos şi profesorul Ţelenghidis sunt doi 
dintre cei mai cunoscuţi apologeţi din Grecia contemporană, fiind foarte 
apreciaţi în mediul academic. Traducerea intervențiilor din limba greacă 
a fost făcută de lon Marian Croitoru, în dimineaţa zilei de 1 iunie 2010. 
înregistrarea a fost făcută de părintele Matei Vulcănescu, din Veria 
(Grecia). Culegerea textului a fost făcută de către cei doi, prin iconomie 
divină, chiar în prima parte a zilei de 19 iulie 2011, când părintele 
Arsenie trecea la Domnul. 


ar fi şi drac? Teologia nu se învaţă la şcoală, ci pe front. 

Părintele Gheorghe  Metalinos, punând mâna pe 
epitrahilul părintelui Arsenie. 

— Aceasta este Teologia... 

— Acesta întăreşte Teologia... 

Pr. G. M.: - Darcentrul este acesta... Taina... 

— E o primejdie foarte mare să mergi pe un drum 
necunoscut. Nu este permis să nu ştii de tine în orice clipă 
în care trăieşti şi pe orice drum mergi. Tu mergi cu toată 
tradiţia trecutului, cu toată frumuseţea luptei prezentului 
şi cu liniştea sufletească că şi viitorul este de partea ta, dar 
cu condiţia ca şi tu să fii de partea viitorului, şi de aici 
acest du-te-vino... încă o dată, bine aţi venit! 

Pr. G. M.: - Suntem plini de recunoştinţă... 

— Noi, oamenii de pe pământ, am dat-o pe Maica 
Domnului şi a fost cerul mulţumit. Şi Maica Domnului, la 
fel. Nimic fără Dumnezeu şi nimic fără mijlocirea Maicii 
Domnului. Oriunde ai fi, grecule, nu eşti singur. 

Pr. G. M.: - Acest lucru îi vom spune şi noi pentru 
frații români. 

— Frumuseţea e în război, nu în vorbe de laudă. 

Pr. G. MI- Fiindcă vorbiti despre război, părinte, aş 
dori să întreb, şi cred că întrebarea este pentru toți, cum 
vedeți în acest moment problema ecumenismului? 

— Sunt cu toate forţele împotrivă. Cu o moarte toţi 
suntem datori, dar una e să mori ortodox şi alta e să mori 
ecumenist vândut. Ferească Dumnezeu! Şi pe crucea mea 
doresc să se scrie ortodox. Nu avem timp să mai discutăm. 
Scoatem sabia. Dacă nu se înţelepţesc prin cele ce le 
spunem, scoatem sabia şi îi anunţăm că e ascuţită. Nu 
vrem să schimbăm nici măcar o virgulă din Ortodoxie. 
Hristos a fost şi este ortodox. 

Pr G. M.: - Bine aţi spus. Primul ortodox a fost 
Hristos. 

— Să nu fi îndrăznit să intraţi la mine cu ceva rezerve 
în ceea ce priveşte Ortodoxia. 

Părintele Gheorghe Metalinos, D. T: - Nicio rezervă. 

— Am toată convingerea că Dumnezeu nu v-ar ierta! 


mai ales că eu am mare evlavie la greci. Am dat exemplu la 
toată lumea cu care am vorbit, sârbi, ruşi... Ortodoxia 
grecilor. Dar centrul e în fiecare dintre noi. Reprezentăm 
Adevărul! Ce este Adevărul, este întrebat Hristos? Şi a 
fost, să zic aşa, silit să spună: Eu sunt Calea, Adevărul şi 
Viaţa. Dacă nu e cale, nu e mergere, dacă nu e adevăr, nu 
e cunoaştere, dacă nu este viaţă, nu este vieţuire. Ele 
totul. Ce mai vreţi? 

D. T. - Când conducerea Bisericii noastre, astăzi... 

— Ortodoxia se apără cu sabia la momentul acesta 
istoric. 

D. T: - Ce înțelegeţi exact prin exemplul sabiei 
ascuţite? 

— Nu dăm voie la atitudini de felul „am să văd”, „vom 
vedea ce va fi...” 

D. T.: - Să înțelegem prin sabie ruperea de 
Ortodoxie? 

— Nu e nimic mai frumos decât să fii ortodox. 
Aceasta înseamnă sabia ascuțită. Nu cruţăm nimic. 
Trăiască Ortodoxia! Ce mai vreți, grecilor? 

D. T: - Astăzi, Ortodoxia, în totalitatea ei, se arată cu 
o conducere de ecumenişti sau având o atitudine 
ecumenistă. Care este aşadar poziţia noastră, a 
credincioşilor, în fața unei conduceri care nu-L urmează pe 
Hristos în cele mai importante dogme? 

— Dacă nu se tem de sabia noastră în teacă, o 
scoatem din teacă. Şi, dacă nici atunci nu se tem de noi, 
începem să tăiem capetele. 

Pr. G. M.: - Adică duhovniceşte... 

D. T: - Deci niciun compromis. 

— Mântuitorul a răbdat cât a răbdat, dar când a 
văzut, până la urmă, că e atâta îndărătnicie, a scos biciul. 

D. T: - în cazul precedent, totuşi, deoarece aceasta 
este conducerea, şi Biserica noastră este condusă sinodal, 
va trebui ca tot sinodal să fie rezolvată problema? Și cum 
poate să fie rezolvată problema, din moment ce episcopii 
înşişi sunt ecumenişti? întrebarea este: noi, ca credincioşi, 
nu putem să devenim, aşa, rebeli, într-un anumit mod şi să 


tăiem noi capetele, deoarece tăierea capului înseamnă 
alungarea lor din Biserică. Această alungare, adică, o va 
prelua poporul? în ce mod, din moment ce episcopii ţin 
Sinodul, adică instituţia? 

— Dragă, sabia are teacă. O bagi în teacă, când nu 
este luptă, dar, când e război, atunci o scoţi din teacă... 
Dragă, dacă suntem ortodocşi, suntem ortodocşi în faţa 
tuturor problemelor vieţii. Întrebarea aceasta seamănă cu 
o altă întrebare, şi anume de ce a trădat Iuda? încă 
Dumnezeu i-a dat liber dracului să mai răsufle, ca să te 
lupţi cu un adversar înarmat, nu cu unul neînarmat. 

Pr. G. M.: - Doar o frază, ca să completez, pentru că 
mi s-a dat pretext. Avem pe cei mai mulți ierarhi, nu toți, 
dar pe cei mai mulţi, ca fiind ecumenişti. Trebuie ca noi să 
plecăm sau, rămânând în interior, în această Biserică, să 
spunem nu, să fim contrari „adevărului” lor? 

— În momentul ăsta istoric, pune-te tu la punct şi 
atunci devii un punct de reper. Aici nu este un sinod, ci s- 
au întâlnit nişte fraţi ai Ortodoxiei. Ce frumuseţe ar avea 
raiul, dacă nu ar fi fost dracul cu iadul? Nu-i stă bine unui 
creştin să nu poarte şi numele de luptător cu sabia scoasă. 
Vă surprinde faptul că eu vă vorbesc despre sabie, pentru 
că sunteţi acoperiţi cu o tradiţie grozav de frumoasă, dar 
noi luptăm să păstrăm Ortodoxia şi adevărul lui Hristos cu 
forţe proprii, nu cu tradiţii. Poporul român este foarte 
tradiţionalist şi sunt foarte bucuros de lucrul acesta, dar 
trebuie şi propovăduire, şi atunci apelăm pe la greci. Dacă 
grecii ne vând şi nu sunt prezenţi, la întrebarea unui naiv, 
ca românul, îl bagă românul şi pe grec la adversari. Un 
cioban nu are altă misiune decât să păzească oile şi, 
pentru oaia care rătăceşte, îşi lasă turma şi se duce după 
acea oaie, asta înseamnă să fii prezent. Nu mulţumirea că 
m-am culcat ortodox, am visat ortodox şi m-am sculat 
ortodox. Nu-i destul acest lucru. Asta înseamnă să fii 
prezent. Şi mai ales să păstrăm unitatea. Şi unitatea... că 
numai adevărul vostru, al grecilor, şi al românilor poate să 
apere cu orice chip mântuirea şi fericirea veşnică. Să 
facem orice să nu rupem unitatea dintre noi, dintre 


ortodocşi, să ştim să trecem şi peste anumite greşeli, doar, 
doar, şi-or da seama fraţii noştri că au greşit. In Biserica 
Ortodoxă, în Hristos adică, nici cât de mică [să fie] 
greşeala, nu este un lucru mic. Nu este lucru mic în viaţă 
răul cel mai mic. Asta e o mare greşeală, să treci cu 
vederea puricele care este în spinarea ta. Pentru că nu 
este un lucru mic în viaţă un purice în spatele tău. Să fim 
liberi, pentru că dragostea numai în libertate se 
desăvârşeşte. Nu e vinovat Dumnezeu că sunt greşeli în 
lume... Cine-L putea vădi de vreun păcat pe El? Că spunea 
cineva că dracul, ca creatură, este imperfect creat de 
Dumnezeu... Nu este adevărat! în creaţia divină, 
Dumnezeu a făcut [totul - n. n] desăvârşit, a creat 
desăvârşit, a creat şi o nuanţă de libertate... Să poţi crea 
liber, cu libertatea ta... L-a lăsat [pe om] să mă critice... Aş 
îndrăzni să spun că niciun mare propovăduitor, nici 
Apostolii nu au contribuit la mântuirea lumii cât au 
contribuit războaiele ortodocşilor cu toţi. În luptă se 
desăvârşeşte eroul. Fii liniştit... Multe rele se fac cu 
arhiereii aceştia ecumenişti, dar tu trebuie să fii un factor 
luminos, omul cerului, cu orice chip. Lumea care trebuie 
pusă la punct nu e lumea din afară, ci lumea din tine. 
Pune-te tu la punct! Să fii un moment de odihnă pentru 
divinitate! spunea cineva, o persoană istorică, el era foarte 
voinic: „Eu, când sunt singur, suntem mulţi”. Să fii pus la 
punct şi cerul are punct de odihnă cu tine! Are Dumnezeu 
grijă. O singură bombonică, când o iei, îţi îndulceşte gura 
amară. Nu există un somn mai liniştitor decât atunci când 
eşti, din punct de vedere al trăirii, pe linia Mântuitorului, 
adică a Ortodoxiei. La o conferinţă am fost întrebat, era 
noapte, la Casa de Cultură, ce melodie îmi place. Şi m-am 
temut de întrebarea asta, pentru că eu nu cunosc melodii. 
Dar Dumnezeu nu m-a lăsat. Şi am spus: Bătaia clopotelor, 
care pe latineşte înseamnă vivos voco, mortuos plângo, 
fulgura frango, adică cheamă viii, plânge mortii şi alungă 
norii. Sunt foarte sigur că la moarte toţi se vor căi că au 
pierdut timpul. Moartea nu vine să-i faci o cafea. Se pune 
marea întrebare, ce urmează? Atunci e toată lumea 


teoloagă şi se va grăbi să facă ce mai poate. Totul e să 
pleci la timp, şi asta-i viaţa. 

Pr. G. M.: - Slavă Domnului! Cei puţin aşa cum mă 
simt eu, renaştere. Avem şi în Grecia buni duhovnici... 

— Mă bucur sincer... 

Pr. G. M.: - Duhovnicul meu este starețul mănăstirii 
Sfântul Pavel din Sfântul Munte, părintele Partenie... Eu 
am rămas entuziasmat duhovniceşte, pentru că atât 
părinții duhovnici din Grecia, cât şi părinţii duhovnici din 
România, trăiesc aceeaşi unitate în Hristos. Si, de aceea, 
am primit un sprijin de ia preacuvioşia voastră, părinte 
Arsenie, foarte mare. 

— Eu sunt foarte bucuros pentru cinstea pe care aţi 
făcut-o inimii mele şi chiliei mele; rămâne un singur lucru: 
să fim adevăraţi! 

D. T. - Mulţumim foarte mult pentru timpul, efortul şi 
iubirea preacuvioşiei voastre! 

— Nu vreau să se spună aceste mulţumiri şi aceste 
cuvinte frumoase pentru că aşa se obişnuieşte. Noi suntem 
adevăraţi. Nu este timp să prelungim vorba. Judecata de 
apoi vine cu o singură lege indiscutabilă: Nu mai poţi 
minţi. Şi nu te-ai îmbătat în viaţa ta, pentru că ai fost 
prudent ia numărul paharelor, dar ai încurajat cofele de 
vin din băutura altora [şi ţi-a] lipsit curajul de a spune în 
faţa cârciumii: La foc cu voi! Era un oarecare stăpânitor şi 
ajunsese duşmanul până la zidul cetăţii unde era el... îi 
cucerise ţara. Şi acest om nu mai avea nicio altă ieşire... 
dar a făcut o mare jertfă în faţa lor. Şi le-a spus: 
„Duşmanilor nesătui, este fiul meu lângă mine. 

Îl înjunghii în faţa voastră, ca să ştiţi cu cine luptaţi. 
Deci nici pe voi nu vă voi cruța, dacă pe fiul meu nu l-am 
cruțat!” La judecată ne va întreba Dumnezeu: „Ce aţi făcut 
cu Fiul Meu?” Care este răspunsul? Ce poţi să spui? Da, ne 
va întreba: „Ce aţi făcut, oamenilor, cu Fiul Meu?” E 
îndreptăţit. Şi zice Fiul: „Câte lucruri v-am învăţat Eu pe 
voi bune, pentru care Mă răstigniţi?” „Omule nesătul - şi 
se înţelege şi grecule, şi românule - ce aţi făcut cu Fiul 
Meu, de ce nu aţi iubit?” Sigur, pentru că am urât! Vreau 


să vă spun că am 96 de ani... 

Pr. G.M., D. T: - La mulţi ani! 

— Nu am ajuns la ultimul cuvânt. Ultimul cuvânt este 
o rugăciune... 

(Și toți primesc binecuvântarea părintelui Arsenie, 
care rosteşte şi o rugăciune.) 

Din testamentul părintelui Arsenie Papacioc: 

„Moartea nu înseamnă moarte”. 

(interviu realizat de Danion Vasile) ? 

— În ziua de astăzi, se spune că e bine să facem pace 
unii cu alţii, să fie înțelegere între confesiuni, înţelegere 
între religii. Că Dumnezeu primeşte rugăciunile oamenilor, 
indiferent de religia în care se află. 

— Asta o spun oamenii, că Dumnezeu vrea pace. Vrea 
pace mai mult decât oricine, dar nu cu dracul! Ce întâlnire 
are adevărul cu neadevărul? Pentru care motiv, după 1054 
de ani, s-au despărţit? Şi acuma vor să ne împăcăm?! mai 
mult decât ei, vrem noi pace - dar în adevăr! îi primim cu 
toată plăcerea. 

Eram în preajma hramului. Şi a sosit un preot din 
Paris, probabil cu gândul să slujească a doua zi, că era 
Sfânta Maria. Era şi P.S. Serafim, în casa arhierească. Şi a 
venit acolo acest părinte, şi s-a prezentat când a intrat - că 
era camera plină cu musafiri, vreo treizeci de persoane 
distinse din Constanţa. Eram la o gustare, că a doua zi era 
hramul, obiceiul locului. 

Şi ăla s-a prezentat, până a ajuns la mine şi la P.S. 
Serafim, şi: „Arsenie! Arsenie! Arsenie!...” Făcea teatrul 
ăsta. Zic: „Nu-mi place deloc”. Ce să spună el Apusului din 
partea părintelui Arsenie? Să vină la Răsărit, fără pretenţii 
şi smeriţi. „Păi, lei - n.n.] zic că au dreptate”. Dreptate şi 
dracu' zice că are. Asta nu e un argument, în sfârşit, nu mă 
lăsa deloc. 


2 Interviul poate fi vizionat la http://www.orto- 
doxtv.com/filmevideo/pr.arseniemarturisireaadeva- rului.php. Interviul a 
fost realizat cu sprijinul lui lulian Liţă, ucenic apropiat al părintelui 
Arsenie Papacioc, cel care a realizat interviurile din volumul Singur 
Ortodoxia... 


— Era catolic? 

— Era ortodox, dragă, venea de la Paris, voia să 
slujească a doua zi la noi... A venit un catolic să slujească 
şi nu i-am dat voie. Şi i-am spus multe lucruri, şi i-am spus 
şi lucrul acesta: „Napoleon a omorât un demnitar. Şi i-a 
spus cineva: «Sire, pe lângă marele păcat pe care l-aţi 
făcut că l-aţi omorât, aţi făcut şi o nedreptate.»” Aia era 
mai important decât moartea unui om. Şi aşa este! Nu 
putem să susţinem un adevăr după cum vrem noi. Biserica 
Ortodoxă n-a făcut nicio greşeală în manifestarea ei 
mistică, ca să zică acum: „Hai să ne împăcăm!” N-a făcut 
nicio greşeală. Să vedem de unde au plecat ei, primii, chiar 
cu cafea, dacă vor. Dar nu vor! Şi acum să punem o 
întrebare: „Dacă vii să ne împăcăm, renunţi la Filioque! 
Renunţi la primatul papal? Renunţi la indulgenţe? Renunţi 
la imaculata concepţie?” Nu renunţi la nimic. Vizibil, vor să 
pună mâna... Dar, ceea ce este important... Dacă ai ochi de 
văzut, vezi că îi roade ceva. îi roade dorinţa de hegemonie, 
ori un vierme care nu-i lasă în pace - pentru că nu sunt în 
adevăr. Pentru că nu putem trece cu vederea. Dumnezeu 
nu vede toate aceste lucruri? Nu le suportă cu multă 
plăcere. Adevărul este singurul care odihneşte. Dacă nu 
eşti în adevăr, nu eşti în Dumnezeu. Şi e numai unul 
adevărul. Eu sunt Adevărul şi Viaţa. Ce putem ciunti din 
adevăr? Nu ciuntim nimic. E vorba de credinţă, dragii mei, 
nu-i vorba de păcate de moarte, capitale şi nu mai ştiu 
cum. E vorba de cele mai grozave păcate. Pentru că au fost 
anatemizaţi. Patriarhii Sinoadelor Ecumenice pe Nestorie 
l-au anatemizat, şi anatemizat a rămas. Pur şi simplu nu a 
mai convenit, la 1054, ca acel Humbert să ne pună 
anatema pe sfânta masă. Şi demonstrativ, şi îndrăzneţ! 
Măcar că Roma era primus inter pares la sinoade, primul 
între egali adică. Dar atâta era, mai mult nu poţi. Şi, în 
sfârşit, s-au dat de gol catolicii prin mărturisirea papei, 
prin care a fost declarată [Biserica Catolică drept - n.n.] 
singura Biserică. De ce mai rezistăm atâta timp? Mă rog, 
mă rog! Dar noi cine suntem? Şi cu cine vreţi să vă 
împăcaţi, dacă voi sunteţi singurii, singura Biserică? Şi 


suntem obligaţi să stăm drepţi la astfel de afirmaţii şi 
astfel de dorinţe bolnave? 

— Dar ce trebuie să facem? 

— Murim! Pentru adevăr, asta facem. Nu se pune 
problema: apărăm adevărul, orice ar fi. Dacă e moarte, e 
sfinţenie, dacă nu e moarte, e laşitate. 

— Și cum scăpăm de frica de moarte? 

— Dragă, viaţă înseamnă moarte continuă. Uite, a 
venit, îl înfruntăm. Mă culc liniştit, şi ăsta nu e lucru puţin 
- ca un creştin să doarmă liniştit în privinţa adevărului. Şi 
noi suntem cei care trebuie să mărturisim adevărul. A 
anatemizat Biserica lumea de pe stradă? Nu, ci pe cei care 
au susţinut un punct de vedere greşit. Pe Nestorie şi pe 
ceilalţi, nu-i luăm pe toţi. Pentru că cuvântul ăsta [Filioque 
- n.n.], cu Sfântul Duh, că vine de la Fiul, s-a discutat în 
toate sinoadele, şi niciunul n-a acceptat. Sfântul Vasile cel 
Mare a fost foarte activ în răspunsurile astea... Ca şi cum 
Duhul Sfânt ar fi nepotul lui Dumnezeu, ştii, că e tata, e 
fiul şi e şi nepotul acuma. E de o fiinţă Tatăl cu Fiul, cu 
Sfântul Duh. În trei chipuri, în trei feţe, în trei persoane. 
Sigur că lumea care crede într-un Dumnezeu o să întrebe: 
„Cum sunt trei?” Ei, Sfântul Spiridon - care e lprăznuit - 
n.n.) chiar astăzi - a dovedit [adevărul prin minunea - n.n. 
| cu cărămida. Acest grozav Spiridon n-a făcut niciun fel de 
teologie, n-a făcut. Teolog e cine susţine adevărul. Ce 
teologie ceri? Avem teologi: Sfântul loan Evanghelistul, 
Grigorie de Nazianz şi loan cel Nou [care a teologhisit 
apărând adevărul în faţa musulmanilor - n.n.]. Vrei să faci 
pe teologul? Ce teologie? Adevărul poate să-l apere oricine 
ar fi creştin. 

— Dar mai Sunt astăzi oameni simpli, cum a fost 
Sfântul Spiridon? înainte de a deveni episcop, ei avea grijă 
de oi, de animale. Mai sunt oameni simpli astăzi, care au 
curăția credinţei lui? 

— Fără discuţie. E liber fiecare să apere adevărul. 
Teologia rânduieşte lucrurile, dar nu e singura care are 
cuvânt. Toţi Sfinţii Părinţi, de la Sinoadele Ecumenice... 
Sfântul Atanasie era mai teolog, şi era diacon. Şi avea 


libertatea să apere adevărul, chiar dacă nu era arhiereu. 
Că la sinoade se alegeau, veneau arhierei. Dar adevărul îl 
poate apăra oricine. Că, acolo unde e adevărul, e Biserica. 
Nu unde e mulţime, unde e gălăgie, unde e „hai, dom'le, să 
ne-mpăcăm!”. Repet: „Biserica Ortodoxă n-a făcut nicio 
greşeală în manifestarea ei mistică, ca să zică: Să ne- 
mpăcăm acum, hai! Am greşit şi eu, şi tu...” 

— Aşa pun mulţi problema: au greşit catolicii, am 
greşit şi noi, hai să cădem la pace! 

— Adică, să-mpărţim pomana, ştii? Să-mpărţim 
colacii. Nu-i aşa, poziţia demnă. Şi, acum, i-aş întreba chiar 
pe ei, să spună ei, teologi, şi papi, şi ce sunt: „Unde e 
adevărul?” Dar hai să ne-mpăcăm, nu? La un pahar de 
bere... Sunt foarte siguri că mai dă un rând, nu? 

— Dar ne acuză că suntem tradiționalişti, că suntem 
fanatici. 

— Este o poziţie revoltătoare chiar. Aşa. A început să 
miroasă greu, şi ei singuri nu mai pot să suporte propriul 
lor miros. Dragii mei, vreţi să fiţi fericiţi? Muriţi pentru 
adevăr! Pentru că nu se poate chiar aşa... Eu, când eram în 
închisoare, m-a chemat un colonel, cu santinele, cu puşti, 
şi mă duceau la el - la Aiud era. Eu eram lângă Aiud, acolo. 
Şi m-a întrebat, să-i spun dacă există Dumnezeu. Şi i-am 
spus: „Domnule colonel, asta e o întrebare de şcoală 
primară. Şi nu mărturisesc ochii mei şi ochii 
dumneavoastră? Mărturisesc că există! Inima, 
sentimentele, comparatia între valori, între culori, între... 
Dar, dumneavoastră, ce motiv aveţi de spuneţi că nu 
există?” Dar pentru asta trebuia un mare curaj, că acolo 
erai otreapă, nu erai... Zice: „Păi ce, războiul din Rusia, 
care s-a dat în numele crucii...” „Ce, în numele crucii? 
Nebunul ăla de Hitler voia să cucerească lumea! Ce, în 
numele crucii?” Şi el a fost biruit, şi-am spus: „Şi de ce nu 
credeţi?” Şi mi-a spus aşa - şi-a dat seama că era înfrânt: 
„Şi acuma, care e ultimul cuvânt?” „Sunt gata să mor 
pentru tot ce spun! Dumneavoastră încercaţi să muriţi 
pentru ce spuneţi?” „Luaţi-l de aici!” - asta a fost ieşirea 
tiranului: „Luaţi-l de aici!” Eu am fost bucuros că nu m-a 


împuşcat pe loc, ştii? Că asta era situaţia la Aiud. Asta era 
una dintre marile probleme care te frământau: nu erai 
sigur că trăieşti până mâine. 

Mărturiseam prin morse, prin perete, şi le spuneam: 
„Dacă muriţi până mâine, e valabilă dezlegarea mea”. Le 
dădeam dezlegarea prin perete, aşa. „Dar dacă nu muriţi şi 
daţi de un preot, mărturisiţi-vă păcatele...” - că nu era cu 
mâna pe cap [dezlegarea], nu era... înţelegeţi? Starea de 
spirit... Vreau să spun, în ce stare de spirit trăiam. Asta 
era. Aşa că moartea era foarte binevenită. Şi acum, la fel. 
Apără adevărul. Moartea nu înseamnă moarte, dragii mei. 
Ai trecut de la moarte la viaţă. Dar, cel puţin, lucrurile se 
văd, pentru că ai apărat adevărul. Ce ziceţi? vorbim de 
conştiinţa noastră, nu vorbim numaidecât despre adevăruri 
istorice. Dar lumea nu stă de vorbă cu conştiinţa proprie. 
Hai să vedem de adevăr. Ce-au hotărât Sfinţii Părinţi? Ce 
caută Filioque ăsta, când s-a hotărât la două sinoade - în 
primul şi al doilea - [învăţătura despre - n.n.] Sfânta 
Treime: Tatăl, Fiul şi Sfântul Duh. Cât l-a costat pe 
Grigorie de Nazianz să apere adevărul? Chiar la moarte a 
zis: „Mă duc la Treimea mea”. 

— Pe cei care apără învăţătura ortodoxă, ceilalţi îi 
acuză că sunt fundamentalişti: „Eşti extremist, eşti 
mândru!” îi pun într-o situaţie delicată. 

— Dragă, asta nu e o mândrie. Dar dacă e o mândrie 
ă la Hristos, e binevenită. Apostolii au apărat adevărul, iar 
noi suntem mândri că apărăm adevărul. Poţi să-mi spui 
orişicum ai vrea! Dar nu noi ridicăm problema. Ei o ridică. 
Ce aveţi, dom'le, ce v-a apucat? De la 1054 până acuma? 
Mai ales noi, românii, avem o dovadă materială de la 1700: 
ne-au păcălit, să ţinem administrativ de ei. Ei, uitaţi-vă 
acuma: sunt mai catolici decât... mă rog, catolicii! Greco- 
catolicii... 

— Sunt mai agresivi în manifestări. 

— O maică m-a întrebat care drac e mai [rău - n.n.]... 
Toţi dracii sunt ai dracului, aia e! 

— Ce să facem cu lipsa de dorinţă de a cunoaşte 
învăţătura Sfinţilor Părinţi? Se practică o Ortodoxie care 


nu are baze dogmatice. Unii vor să trăiască virtutea, fără 
să cunoască... 

— Asta să îi spuneţi patriarhului, nu mie. 

Iulian Liţă: - Adică, şi în facultăţile de teologie, ce se 
învaţă acolo... Ştiţi? Asta e problema. 

— Eu o să vă spun, după 60 de ani de preoţie: sunt şi 
călugăr, sunt şi creştin. Sunt şi puşcăriaş. Sunt şi pustnic. 
Am dreptul să apăr adevărul. Dar, chiar dacă aş fi oaie, cu 
glas aş apăra adevărul. Zic „oaie”, pentru că am văzut, 
când eram mic, o oaie care a dat cu piciorul şi s-a culcat. 
Şi n-a fost pentru mine o întrebare s-o întreb pe mama, că 
am văzut altă oaie că a făcut aşa. Zic: „Mămică, de cea 
făcut aşa?” „Se închină, mamă, se închină!” A, zic eu, dacă 
oaia aia mă învaţă pe mine, aia e făcută de Dumnezeu 
pentru Dumnezeu. Şi oricine e creaţia lui Dumnezeu. E 
prea frumoasă Ortodoxia să nu fie gratuită! Asta e... 

— Ați spus „sunt călugăr, puşcăriaş'... Dar ce ne 
facem, că mor bătrânii care au trecut prin închisori. Mor 
cei care L-au mărturisit pe Hristos fără frică... 

— Pomeniţi-i la morţi! Ce să facem? E lucrarea lui 
Dumnezeu. O zi, cât mai avem de trăit, o săptămână, un 
an, o mie de ani - să susţinem adevărul! Puteţi să mâncaţi 
orice, să beti orice, dar să fiţi în adevăr. 

— Părinte, dar există o ruptură a acestei continuităţi 
duhovnic-ucenic, ucenic-ucenic şi tot aşa. S-a rupt, pur şi 
simplu, linia mărturisitoare. Părintele Cleopa a trecut la 
Domnul, n-a lăsat un ucenic pe măsură. Ce ne facem? 
Pentru că generaţia de azi e în criză. Are nevoie de modele 
Şi... 

— Întrebarea matale înseamnă că eşti ucenicul ăla. 
Recunoşti, zici: „Ce ne facem?” Ceea ce înseamnă că simţi 
răul pe spinare. 

Iulian Liţă: - Cum? 

— Din momentul în care întrebi lucrul ăsta, îţi dai 
seama că e o neregulă. Pune-te la punct. Răspunsul la 
astfel de întrebări este ăsta: „Întâi să te pui la punct tu”. 
Tu, care vezi lucrurile astea, stai aşa. Şi propovăduieşte 
adevărul mai departe. Dar pune-te la punct, că nu te ajută 


harul lui Dumnezeu dacă mărturiseşti adevărul şi nu crezi 
în el. [Asta - n. n] e mai grozav decât ateismul, să-L 
recunoşti pe Dumnezeu şi să nu-L asculţi. Să-L. recunoşti 
[aparent - n. n] în sinea ta şi în realitate să nu-L. recunoşti. 

— In fapte, nu. E foarte important ce ziceţi, pentru 
că, pe de o parte, sunt unii care ţin de valorile morale, dar 
se îndepărtează de invăţătura dogmatică, şi alţii, în 
extrema cealaltă, ţin de învăţătura dogmatică, dar nu 
trăiesc cum trebuie Ortodoxia. 

— Se repetă lucrurile. Fiecare ins este obligat să se 
pună la punct, şi, dacă a făcut un mare efort, a devenit o 
mare forţă. Şi acolo e Biserica, la ăla care e pus la punct. 
Unde e Adevărul, acolo e Biserica. Şi dacă un ins o susţine 
acolo, nu e un singur ins acolo, e Biserica întreagă acolo, 
în el. Pune-te la punct tu, pentru că eşti un microcosmos în 
care se oglindeşte un macrocosmos. 

— Care sunt primii paşi pentru a se pune cineva la 
punct? A înţeles cum stau lucrurile, a înțeles care e 
adevărul. Cum să se pună la punct? 

— Îşi face o cruce ortodoxă în faţa lor. „Dom-le, eu 
sunt ortodox” - dar să faci cruce! Nu cu toată mâna [ca şi 
catolicii - n.n.]. Şi chiar crucea în sine. Când s-a făcut 
această cruce, s-a făcut tot de către Duhul Sfânt: Tatăl - 
toată înălţimea, Fiul - toată adâncimea, Sfântul Duh - 
toată lăţimea; invocarea Sfintei Treimi. De aceea şi fuge 
dracul, asta e mărturia cea mai bună că e sfântul adevăr, 
că fuge dracul de cruce. Nu fuge numai de semn, fuge şi 
de invocarea semnului. 

— Numai că oamenii sunt dezinformați. Li se spune, 
de exemplu, că părintele Stăniloae a fost ecumenist, când 
părintele Stăniloae, înainte de a muri, a spus într-un 
interviu: „Ecumenismul este erezia vremurilor noastre. Eu, 
unui, îi socotesc produsul masoneriei... „Interviul există, e 
şi pe internet, poate fi ascultat. Dar ecumeniştii zic: „Nu, 
părintele Stăniloae a fost ecumenist. 

— Dacă vrei să interpretezi că Tatăl nu e Tatăl şi Fiul 
nu e Fiul, Sfântul Duh nu e Sfântul Duh, eşti liber! însă 
răspund: „Nu putea un Stăniloae să fie ecumenist”. Eu am 


stat de vorbă cu el, şi chiar ne întâlneam, şi cu el, şi cu 
părintele Cleopa, nu mai vorbesc! Am trăit împreună în 
pustii. 

— Şi de părintele Cleopa se zice că a fost ecumenist. 
E chiar un articol pe tema asta - „Părintele Cleopa, model 
de ecumenism”. 

— Dragă, dacă se hotărăşte aşa, şi Sfântul Nicolae 
este ecumenist. 

Iulian  Liţă: - Părintele Stăniloae a spus că 
„ecumenismul e produsul masoneriei”. Și a avut dreptate 
părintele Justin Popovici când a spus că e „panerezia 
vremurilor noastre”. Unii au spus că i s-a luat un interviu 
forțat (interviu! părintelui Stăniloae este înregistrat), l-au 
luat un interviu forțat şi l-au obligat să zică treaba aceasta. 
Și că nu asta ar fi ceea ce credea părintele Stăniloae. Asta 
este problema. 

— Nu putea [fi ecumenist - n.n.] | Era un mare 
trăitor. Eu nu vă pot spune nişte lucruri şi slăbiciuni ale 
părintelui Stăniloae... Dar nu denatura adevărul. Am fost 
într-un proces, cu Rugul Aprins, în sfârşit. Pe mine m-au 
condamnat la 40 de ani; părintele Stăniloae - şase ani, 
cinci ani. Voiculescu, Mironescu, ăştia toţi, câte cinci-şase 
ani. Mie atunci mi-au dat 40 de ani. M-a mişcat într-o 
formă veselă, când am auzit, dar m-a costat: acolo te trata 
ca pe un puşcăriaş, ca pe o fiară mare. Patruzeci de ani! Şi 
chiar s-a întâmplat, la Jilava, când mă dezbrăca şi mă 
tundea acolo, m-a întrebat un căpitan care comanda 
operaţia asta: „Ce ai făcut, mă?” Eu, de colo, zic: „N-am 
făcut nimic, mă!” Zice: „Mă, dacă nu făceai nimic, îţi dădea 
10 - 15 ani! Nu-ţi dădea 40!” Şi s-a dat de gol, ştiţi? Şi el 
singur vedea, el conducea, cum s-ar zice, mascarada asta. 
Am spus, în cameră acolo erau şi [părintele - n.n.] 
Stăniloae, şi Voiculescu, şi Mironescu, şi [părintele - n. /?] 
Benedict [Ghiuş - n.n.]... 

— Oamenii se tem că, dacă apără Ortodoxia, au 
necazuri: sunt daţi afară de ia serviciu, sunt văzuţi ca nişte 
ciudați - le e frică că pierd, pur şi simplu, locul pe care-i 
au. Ce să facă oamenii? Cum să biruie această teamă? 


— Dragă, eu v-am spus: pentru adevăr trebuie să şi 
mori, nu numai să-ţi pierzi serviciul. Dar, dacă nu e vorba 
de adevăr, ci este vorba de o intervenţie oarecare, de un 
examen oarecare, atunci apără-te pentru locul ăla. Dar, 
dacă nu se poate, în final, să te aştepţi... şi cu niciun chip... 
pentru că te aşteaptă o veşnicie neagră, o veşnicie, 
îngrozitor, vorba lui Coşbuc: „Nu de moarte mă cutremur, 
ci de veşnicia ei”. Pentru că ai avut ocazia să fii în fruntea 
unei veşnicii albe şi ai renunţat. Nu ne jucăm! Viaţa nu e 
asta, decât arvunim pe cealaltă cu asta, adică cu viaţa de 
pe pământ. Şi repet ce-a spus Mântuitorul: „Şi veţi trece 
de la moarte la viaţă”. Viaţa atunci începe. Vă daţi 
dumneavoastră seama? Nu cunoaşteţi bucuria care te 
cuprinde atunci când aperi adevărul - faţă de alte bucurii: 
că ţi-a mers bine la serviciu sau ţi-a mărit leafa. Asta e o 
bucurie care te renaşte... Şi pentru ce [să ne fie teamă - n. 
n] 1 Dragii mei, teama de moarte este o mare greşeală. 
Teama de moartea fizică... murim în câteva clipe. A murit 
cutare, a murit pe scaun. [i s-a oprit răsuflarea, în nişte 
secunde, şi ai terminat. Dar ce urmează? Ce gândiţi, că 
moartea vine să-i faci o cafea? Vine să te ia, nu-i chiar 
glumă! Dar cum te ia? Cum te duce? 

— Totuşi oamenii nu-şi dau seama că prețul 
compromisului e riscul de a-ţi asuma iadul. Adică nu-şi dau 
seama că pot ajunge în iad. 

— Nu prelungim discuţia. Sigur că da, ce mai! 
întrebarea se pune: „Care este adevărul?” Să ştie [oamenii 
- n. I\ adevărul tot: Tatăl, Fiul şi Sfântul Duh. Cine ne-a 
apărat adevărul? Să-i cunoască [oamenii - n.n.] pe Părinţii 
lor. Lumea nu cunoaşte frumuseţea Ortodoxiei, de aia tot 
discută atât de mult şi o compară. Nu cunoaşte frumuseţea 
şi adâncurile ei. Nu au o credinţă trăitoare. E o credinţă 
mâzgălită. [Ei -  n.n.] aşteaptă Paştele cu fripturi şi 
cozonaci. Nu îl aşteaptă cu frumuseţea învierii. 

— Ce să facă un călugăr care e ameninţat că va fi dat 
afară din mănăstire dacă apără Ortodoxia? 

— Ei, ferice de el! Dar el e ca un ortodox acolo, nu s-a 
dus ca un catolic. Şi pe ăia care-l dau afară îi aşteaptă o 


răspundere, nu-i chiar glumă. Un singur cuvânt... Cum zice 
Sfântul Grigorie de Nazianz: „De orice cuvânt în plus vom 
da răspuns”. Cu atât mai mult, şi de orice cuvânt ruşinos. 
Şi, zic eu, şi cu atât mai mult de orice cuvânt ucigător. A 
nu apăra adevărul e groaznic! E o suferinţă teribilă! N-aţi 
văzut cei patruzeci de mucenici? Unul care a ieşit [din 
ceata lor - n.n.] s-a topit. Iar altul, care a văzut cununile - 
dar se pune întrebarea dacă a văzut cununile! -, s-a dus el 
în iezerul ăla. Câţi nu văd cununile! Cine îndrăzneşte să 
spună, la judecata cea din urmă, că n-a ştiut? N-ai ştiut? 
Ce n-ai ştiut? N-ai ştiut de ce bat clopotele? N-ai ştiut care 
e Adevărul? De ce n-ai întrebat? Ce voiai să mai fi spus 
Hristos? N-a spus tot? „Eu sunt Cel ce sunt”. Tatăl, Fiul, 
Sfântul Duh. 

„Şi nu ştii că Tatăl e întru Mine şi Eu întru Tatăl?” Ce 
mai venim cu argumente, cu Evanghelia lui Iuda, cu nu 
ştiu ce... Nu vedeţi ce luptă se dă în respectivul moment 
istoric, pentru uciderea [adevărului - n.n.]... Pentru că 
diavolul, în lupta lui finală, dorinţa lui aprigă este să nu 
recunoaştem că suntem făcuţi după asemănarea cu 
Dumnezeu. Nu-i convine dracului că noi suntem 
asemănarea lui Dumnezeu. Şi suntem: chip şi asemănare. 
Fiinţa umană este dincolo de închipuiri. Zice Sfântul 
Grigorie de Nyssa, fratele Sfântului Vasile [cel Mare - 
n.n.], că Dumnezeu are încă multe taine ascunse despre 
fiinţa umană, necunoscute nici de îngeri, de nimeni. Pentru 
că [omul - n.n.] e făcut chip şi asemănare. Nu l-a făcut 
dintr-un cuvânt, cum a făcut scaune, domnii, începătorii, 
arhangheli, îngeri, nu! L-a cioplit, l-a făcut după chip şi 
asemănare. De ce nu dăm mai multă atenţie acestui cuvânt 
scripturistic? Creaţia lui Dumnezeu... chip şi asemănare. Şi 
atunci nu-i convine satanei să fim noi chip şi asemănare, să 
avem asemănare cu Dumnezeu, pentru că el şi-a pierdut 
toate aceste drepturi. El n-a fost creat după chip şi 
asemănare. A fost creat ca o creaţie ascultătoare, şi gata! 

— Bun, călugărul să mărturisească! 

— Orice creştin [să mărturisească - n. n]... 

— Dar dacă există preoți care sunt ameninţaţi că, 


dacă apără credința ortodoxă în fața ereziilor 
contemporane, vor fi caterisiţi? Ce să facă preotul care e 
amenințat cu caterisirea? „Dacă nu taci şi dacă mai 
vorbeşti despre catolici sau despre ecumenism, vei fi 
caterisit!” Ce să facă? 

— Nu vă supăraţi: cine, ce să facă? 

— Preotul care e ameninţat cu caterisirea: „Dacă nu 
taci, vei fi caterisit. „Ce atitudine să aibă? 

— V-am spus: să ştii să mori, că sigur vei învia în 
fiecare zi. Că viaţa înseamnă moarte continuă, apărând 
adevărul. Nu apărăm un cozonac frumos de Paşte. Apărăm 
adevărul, care reprezintă Biserica şi veşnicia, Creatorul! 
Sfânta Treime: Tatăl, Fiul şi Sfântul Duh. Apărăm 
adevărul. Pentru un cuvânt, dacă l-ai spus, ori anatemizat, 
ori... Ce, ne jucăm? Să fim gata de jertfă! Care ostaş se 
duce pe front şi nu se gândeşte „măi, poate mă loveşte 
vreun glonţ”? Uite, eu am fost înţepat cu baioneta la un 
centimetru de burtă. Dar a scăpat ăla puşca din mână, eu 
am scos baioneta care era înfiptă în mine, cu puşcă cu tot, 
şi ăla a căzut în şanţ. Puteam să-l omor. l-am spus: 
„Prostule, ce făceai?” îl condamna că l-am dezarmat. Vă 
întreb: Cine a biruit, ălci că a băgat baioneta în mine, sau 
eu, că am suportat? Mi-a fost un frate împuşcat. Şi am 
ajuns pe urmă eu în situaţia de puteam să-l omor pe acela 
[pe ucigaş - n.n.] în piaţă, în faţa tuturor, că fratele meu 
nu era orice persoană, era însemnat, dar am zis aşa: 
„Dacă-l omor, sunt dator la fratele meu şi la Dumnezeu. 
Dacă nu-l omor, ei sunt datori la mine. Mai bine să fie ei 
datori la mine”. Şi nu l-am omorât, l-am trimis vorbă să 
stea liniştit, că nu i se face nimic - îi pun şi pază, dacă 
vrea. A murit el la doi ani, de tortură... Dar vă întreb: cine 
a biruit, el sau fratele meu, care e mort? Şi după aia şi noi, 
ca să urmăm ce lege se cuvine. 

— Părintele Iulian de la Prodromu, duhovnicul 
schitului Prodromu, zicea că în vremurile de astăzi e 
nevoie ca mirenii să aibă curajul să mărturisească 
Ortodoxia, chiar dacă vor fi ameninţaţi cu afurisirea; 
preoții să aibă curajul de a mărturisi Ortodoxia, chiar dacă 


vor fi caterisiți. Că dacă va fi caterisit azi un preot, mâine 
un preot, până la urmă, un episcop o să aibă şi ei curajul 
de a spune adevărul despre ecumenism. 

— Ei, nu mergem pe şirul... să facem un lanţ prea 
mare, cu zale multe, ştiţi? Dom-le, aperi adevărul. Nu ştiu 
ce va fi, dar adevărul trebuie apărat cu orice chip. Pentru 
că tu, apărându-l, toate cerurile ştiu, toată împărăţia de 
Sus ştie că tu ai apărat adevărul, şi nu te lasă. Da, 
Dumnezeu dă harul, dar nu îl dă la milogi, îl dă la eroi. 
Păstrează-ţi mai departe poziţia, că nu mai contează viaţa. 
Nu vezi cum se pune problema? „Dom-le, ori te omor, ori 
te dau afară...” Dă-mă afară! Că tu ai ieşit ca un prost din 
ordinea cerească, nu eu! Ce mai contează viaţa? Pe 
vremea Sfântului Constantin cel Mare erau atâţia 
mucenici. La anul 300 erau atâţia mucenici. Şi întreb: Cine 
a biruit? A biruit Arie, care a bârfit adevărul? Cine a biruit? 
Turcii sau Ştefan cel Mare, cine a biruit? 

_ — Da, dar ca să aperi adevărul, trebuie să-l cunoşti. 
Insă în ziua de azi, în care se merge Chiar şi spre o 
cenzurare a cărților bisericeşti... 

— Dragă, îl cunoaştem! Cine nu e ortodox? Pot să 
spun „eu sunt catolic”? Uite, eram la Paşcani... şi am auzit 
niţică gălăgie în spatele gării. Şi m-am dus acolo. Era un 
grup foarte mare de oameni, cu un predicator oarecare. 
Eu, cu chipul meu, când m-am apropiat, nu i-a convenit 
ăluia. Dar eu i-am spus: „Cine sunteţi, domnule? Ce e 
aici?” Şi am făcut cruce, ştiţi? „Lume bună, zic, puneţi-l să- 
şi facă cruce - mi-am dat seama ce e! |sectant, adică - n.n.] 
- să-şi facă cruce dacă predică”. Că nu ştie multe românul, 
dar ştie să facă cruce. Ăsta a fost şi motivul la catolici, 
când au intrat la 1700: n-au putut să-şi facă crucea altfel. 
Şi atunci au zis: „Faceţi crucea cum fac grecii, şi ţineţi 
administrativ de noi”. Iar ăla, când a auzit, a fugit, şi-a dat 
seama. Dar eu i-am spus: „Dumneata ia caută în 
Testament, în locul cutare, unde spune de cruce, căe 
nebunie pentru alţii, iar pentru noi este salvare”. Dar el 
zice: „Caută în Evanghelia matale!” Că el ştia că noi 
[ortodocşii - n.n.] nu le avem [la noi - n.n.]. Eu aveam Noul 


Testament printr-o întâmplare. Când a văzut că scot Noul 
Testament, a fugit, şi-a dat seama că sunt „de meserie”! 
Adică, un fel de „uite, nu e”! Aşa. 

— Dar din Molitvelnic s-a scos slujba de primire a 
catolicilor în Biserica Ortodoxă. Ce să facem cu această 
lipsă reală? 

— Dom-le, să te pui la punct tu întâi. Asta să faci. Şi 
mai departe, spui care-i adevărul. Cum mă întrebi mata pe 
mine, întrebi mata şi pe alţii, sau te întreabă pe mata alţii, 
şi tot aşa. Apără adevărul! Ce poţi să faci acum? „Lume 
bună, eu sunt ortodox”, şi ăsta e foarte mare lucru... 

Soluţia este moarte continuă, moarte continuă. Când 
Mântuitorul s-a apropiat de Nazaret, a zis: „Mergem pe 
ţărmul celălalt”. Şi S-a culcat în corabie, ştiţi. În timpul 
ăsta, valuri acopereau corabia, şi ceilalţi: „Doamne, 
Doamne, scoală, că pierim!” „Vă şi vedeaţi în fundul mării, 
cu Mine cu tot! N-am spus Eu că e bine s-o luăm pe aici, n- 
am spus?...” Dar vreţi fără valuri, vreţi fără apă? Vreţi fără 
niţel rece pe spinarea caldă? Nu se poate fără jertfă. Toată 
frumuseţea învierii. Grozavă! Că nu-i vorba că... dar toată 
creaţia a trăit momentul învierii. N-ar fi fost aşa de 
frumoasă învierea, dacă n-ar fi fost crucea mai întâi. Să ştii 
să mori şi să înviezi în fiecare zi... Amin! 

Iulian Liţă: - O întrebare, sfinția voastră, în legătură 
cu cartea Singur Ortodoxia. Au spus unii că v-au fost luate 
interviurile forţat... Un mic cuvânt despre acest lucru. 

— Dragă, în momentul în care am semnat, înseamnă 
că am ştiut ce am spus. Că au spus că n-are început şi 
sfârşit - dar are conţinut, ia uite! Să judecăm de formă 
lucrurile, nu fondul lucrurilor?... Şi cine zice lucrul ăsta? 
Cine e împotrivă şi cine vrea să-şi piardă scaunul? Ştii? 
Aşa e pe toate părţile. Şi lasă-te în voia lui Dumnezeu. 
Pentru că, vă repet: bucuria că aperi adevărul n-o 
cunoaşteţi, cât de grozav e de odihnitoare şi cât e de... Şi 
ai un nume, o identitate, nu mergi pe inerție. Cum am fost 
ieri, mergem şi astăzi. Aoleu, să nu mă loveşti... Ştiţi cum 
e? Se poate întâmpla să nu păţeşti lucru mare. Dar pe un 
iepure îl gonea ogarul, îl urmărea vânătorul, şi s-a băgat în 


mărăcini şi stătea liniştit acolo, ferit. Dar o furnică nu-l 
lăsa deloc. El nu putea să se mişte, dar ea îl tot pişcă: 
„Pişcă-mă, nemernico, că numai tu lipseai acum...” în felul 
acesta, ştii, câte o furnică din asta te deranjează. 
Asiguraţi-vă viaţa voi întâi! Lasă furnica, te zgândăreşte 
acolo, dar nu mori! 

Iar dacă mori, e fericirea ta, ai trecut de la moarte la 
viaţă ca un mărturisitor, nu ca un puturos sau ca un laş. 
Pentru că, vă spun: aţi văzut ce a păţit ăla care a renunţat 
dintre cei patruzeci de mucenici? S-a topit! „Căldură ai 
vrut, căldură îţi dau!” Nu ne jucăm cu asta. Pentru adevăr, 
în esenţă, trebuie să ştii să mori. Nu contează deloc... Mai 
ştii momentul istoric când Dumnezeu îţi dă ţie, într-o formă 
vizibilă, câştig de cauză? Dar e foarte mult la împărăţia 
Cerurilor [să duci lupta până la biruinţă - n.n.], te lasă pe 
tine, dar te ajută nevăzut. Puterile astea ascunse de noi nu 
se cunosc de oameni, nici de noi înşine, dar vă repet, iar vă 
repet: bucuria aceasta e atât de însemnată, de odihnitoare, 
de cerească, de veşnică... Dragii mei, e puţin lucru? Mori 
pentru adevăr. Nu e un adevăr susţinut de doi, îl susţine 
Biserica întreagă, Ortodoxia, chiar numele ei. De ce s-a dat 
aşa? Ortodoxia? Dreapta credinţă! Dar îi roade ceva [pe 
heterodocşi - n.n.]... gânduri de cucerire. Dacă a venit 
papa la noi, în România, n-a venit să vadă că bisericile sunt 
pline şi că e credinţă, şi e credinţă, că e un popor trăitor. A 
făcut demonstrativ o liturghie, să vadă. Lasă, că au greşit 
pe toate feţele lucrurilor... 

pentru că e obişnuit, românul nostru e un fel de 
sanda simplidtas, ştiţi? Sunt oameni simpli, dar... „ia uite 
cumse-nchină”, „ia uite, aia n-o face”, „ia uite, aia n-o 
face!”. La cununie: „Vă declar soţ şi soţie”. Şi-atâta tot! 

— Legat de rugăciune... Sunt unii care zic: „Hai să 
practicăm rugăciunea lui lisus, şi aşa, prin rugăciunea lui 
lisus, ne vom înfrăţi: ortodocşii cu catolicii cu protestanții, 
că ne uneşte mistica, ne uneşte trăirea lui Dumnezeu. 
„Poate să-i unească rugăciunea lui lisus pe ortodocşi şi pe 
catolici? 

— Nu te supăra... nu poţi să stai, să te rogi, ei se 


roagă în limba lor... Ei se roagă demonstrativ... Ne rugăm 
să ne ajute Dumnezeu să răscolim cerul? Să-L punem în 
situaţia, cum se zice: „Doamne, scoală-Te şi nu mă lăsa! 
Nu dormi, Doamne!” 

— Ca-n Psaltire! 

— Cât trăiţi, nu se potriveşte. Dar mai e un lucru, 
dom'le! De ce nu ne deşteptăm şi noi? Ei demonstrativ vor 
să facem lucrul ăsta. Au un scop. Avem o mărturie: la 
1700. Uite, dom'le, de ce a făcut-o... „Pentru că sunt o 
singură biserică” - zic ei. A greşit enorm papa ăsta, şi a dat 
în cap tocmai ecumenismului. „A, sunteţi o singură 
biserică? Dar noi ce suntem? De ce mă numeşti soră? Şi 
până acuma, ce suntem? Şi la 1054, când ai trecut prin 
toate Sinoadele Ecumenice, până la 787?” Chiar ia Sinodul 
VI, în problema monotelită, a fost ca mucenic papa Martin. 
Am trăit aceste lucruri până la 1054. Cine v-a format? 
Sinoadele Ecumenice, nu putem trece peste ele cu niciun 
chip. Când s-a hotărât la Sinodul II Ecumenic, „Simbolul 
credinţei”... şi munca şi strădania Sfântului Grigorie [de 
Nazianz-/7. /7.]... şi s-a discutat şi la Sinodul III, cu 
„Theotokos”, şi la Sinodul IV... S-a discutat că Sfântul Duh 
purcede de la Tatăl, şi nu e în niciun chip altceva decât o 
singură putere în trei feţe. O singură putere, nu Tatăl cel 
mai tare, Fiul mai tare şi Duhul mai mic. Nu există! Când 
ai zis Sfântul Duh, ai cuprins toată Sfânta Treime. Că, dacă 
ţi-a scos [cineva - n. n] un ochi, suferă şi celălalt, suferă 
tot. Aşa că nu permitem, chiar la sfârşitul veacurilor, la 
malul lucrurilor, cum am zice, să ne pierdem Ortodoxia, să 
ne pierdem credinţa. Ruşine mare-mare laşitatea asta, să o 
faci [pierderea credinţei - n.n.] de frică! Dragii mei, ce 
„frumoasă e moartea cuvioşilor Lui!” De la Psalmi... Ei, 
dacă puteţi să nu muriţi, nu ziceţi nimic. Dar |tăcând - 
n.n.], moartea neadevărului [intră - n.n.] în tine... Ai 
apărat adevărul... N-ai apărat, dragă, vreun porc mistreţ, 
n-ai apărat vreo căprioară, că era în bătaia vânătorilor. Ai 
apărat cerurile cerurilor. Pe Stăpânul cerurilor... Nu ştiaţi 
tot ce am vorbit? Ştiaţi... dar eu mi-am dat drumul [la 
cuvânt - n.n.], că ştiam că sunteţi ortodocşi. Nu se poate 


fără jertfă, să ştiţi. Cine fuge de cruce fuge de Dumnezeu. 
Nu se poate fără cruce, dragii mei. Dar e corect vorbit: 
moartea înseamnă viaţă. Moartea continuă înseamnă viaţă. 
Cruce. Şi mai înseamnă cruce să duci ce nu-ţi convine. Dar 
te stăpâneşte credinţa, învăţătura credinţei. Credeţi 
dumneavoastră că te întreabă moartea câte diplome ai? Te 
întreabă: „Cui i-ai slujit, sfinte, sau [cui i-ai slujit - n.n.] 
prostule?” Eu, peste câţiva ani împlinesc o sută. Ce-ar fi să 
mă vând ca un prost, acuma, de frica unei săbii? Nu, 
dom'le! Nu! Doamne, primeşte-mă şi pe mine în împărăţia 
Ta! Doamne, am murit pentru Tine, dacă suntem 
credincioşi... Vă daţi seama? Ce zice Hristos? Că am 
apărat adevărul! O fărâmă de adevăr, măcar! Că dracul 
ăsta şi vrea. Zice: „Dă-mi un deget”. Hoţ! Că, dacă 
stăpâneşte un deget, stăpâneşte tot! Ce caută în casa ta 
putoarea asta? Dacă bagi acolo o fărâmă de hoit, îţi împute 
toată casa. Şi asta vrea dracul. Şi pe urmă se serveşte de 
fire. Că dacă firea ta nu... Nu ne-a făcut Dumnezeu liberi? 
Ne-a dat înger păzitor. Nu i-am spus noi înger păzitor. 
Dumnezeu i-a spus înger păzitor. Păzitor - nu doarme în 
post. E păzitor! Şi spune cum să nu mori, dacă nu-i chiar 
glumă, dragii mei! Vă rog să ţineţi adevărul. Dacă am 
reuşit să vă întind aripile, sunt bucuros. Iar bucuria e mai 
mare când ştii că e şi altul bucuros ca tine. 

„Un plan de foc” (interviu realizat de Iulian Liţă) 

— Sfinţia voastră, am vrea să spuneţi un cuvânt de 
îmbărbătare, mai ales pentru călugări, pentru apărarea 
Ortodoxiei, în aceste vremuri apostolice pe care sfinţia 
voastră aţi spus că le trăim. Ce anume trebuie să facă, cum 
să gândească, cum să acţioneze, pentru că foarte mulți se 
gândesc că trebuie să facă ceva, adică să nu stea şi să 
rabde. 

— Eh, sigur că fiecare, unde se găseşte, poate să facă 
ceva. Dar răspunsul mai complet la întrebarea asta e că 
tragedia întregii lumi trebuie plânsă ca propriile noastre 
păcate. Nu se poate rezolva problema, omul fiind izolat de 
restul credincioşilor, de restul lumii, de restul - de cei care 
au pretenţia că există şi ei, cu probleme motivate şi 


adevărate, zic ei. Să te pui tu la punct, ăsta-i răspunsul. Cu 
orice chip! Dacă te găseşti vinovat cu ceva, îndreaptă-te cu 
orice chip. 

Noi, din punct de vedere global, răspundem de toate 
păcatele lumii, dar consecinţa o trage cel care greşeşte. 
Că, dacă mie-mi pare rău că ţi-ai scos un ochi, e altceva, 
dar tot rămâi chior! Consecința o trage insul care nu se 
astâmpără. Hristos a suferit, a făcut... Dacă nu te 
astâmperi, acum, am făcut tot ce Mi-a fost cu putinţă - zice 
Hristos - Mi-am vărsat ultima picătură de sânge, 
răspundeţi voi. Deci ne-a dat să înţelegem că fiecare dintre 
noi să se pună la punct. Repet, ne facem amplasament de 
tun, că, amplasament fiind, trage Hristos cu tunul. 
Amplasament înseamnă că te aruncă - că are recul tunul, 
te aruncă; faci o groapă în pământ, să lovească în pământ. 
Dar să punem noi spatele ca sprijin, ca Mântuitorul 
Dumnezeu să tragă. Amplasament de tun se numeşte. 

Şi sigur că, acolo unde suntem, n-o să fim fără un 
plan strategic; e marea greşeală în luptă, în război. Există 
un plan de foc, în armată, pe care-l aplicăm şi aici: 
determinarea precisă a poziţiei tale. Sunt creştin. Sunt 
preot, sunt monah, ce sunt, dar sunt creştin! Determinarea 
precisă a inamicului în armată, în planul de foc. Da, dar 
inamicul nu e turcul, nu e rusul, este diavolul. 

Determinarea precisă a distanțelor. Că, dacă ştii că 
sunt trei sute de metri, pui înălţătorul sus la trei sute de 
metri, să bată direct acolo. Dar de ce e interesant să 
cunoaştem distanţele? Uite ce spune Sfântul Antonie cel 
Mare: „Care este păcatul de care să ne ferim cel mai întâi 
şi mai întâi?” Hi au început să răspundă; „Curvia, mândria, 
hoţia...” „Dom-le, sunt mari, într-adevăr, dar mai întâi şi 
mai întâi, care e?” N-a ştiut nimeni. „Cel care e mai 
aproape de tine, de ăla să te fereşti”. 

Dom-le, oarecine a poruncit să te omoare cineva. Tu 
apără-te de mâna care te taie şi pe urmă te gândeşti la cel 
care a poruncit. De păcatul care e aproape de tine, de ăla 
te fereşti. N-o să mă feresc de hoţie, când eu sunt cinstit. 
Mă feresc de altul care mă atacă, care s-a apropiat de 


mine. Şi, al patrulea, folosirea cu mai mult folos a 
armamentului care  neutralizează sau care distruge 
inamicul. În cazul nostru, nu e tunul, nu e glonţul, nu! Sunt 
rugăciunea, postul. Astea ar fi înarmările noastre cu 
privire la inamic. Dar toate aceste lucruri nu se pot face 
fără ajutorul lui Hristos. Fără de Mine nu puteţi face 
nimic! 

Acestei lumi îi lipsesc cuvintele astea, unde se vede 
prezenţa indiscutabilă a Mântuitorului în viaţa noastră. Că 
dacă spune „nu se mişcă fir de păr fără voia Mea”, e 
prezent în toată gândirea şi-n tot ce facem, că El ne 
guvernează. 

Uite, s-a făcut un sinod la Cartagina, la 419, sinod 
local. Obiectul principal al sinodului în discuţie au fost 
cuvintele acestea: Fără de Mine nu puteți face nimic! Vezi 
câtă atenție a dat Biserica la toate cuvintele 
Mântuitorului? Că sunt cuvinte divine! Şi un canon zice 
aşa: „Dacă zici că totuşi poţi ceva prin puterile tale (fără 
de Mântuitorul), anatema să fii!” Dar dacă mă găsesc la 
canonul ăsta, schimb puţin obiectul de discuţie, şi la un alt 
canon zice aşa: „Când zici Tatăl nostru, «şi iartă-ne nouă 
greşelile noastre», dacă tu zici aşa, că aşa e rugăciunea, 
nu că eşti vreun păcătos, anatema să fii!” Adică zi Tatăl 
nostru, iartă-mă pe mine, păcătosul! Nu zi acolo ca o 
morişcă! Viaţa, pas cu pas, cuvânt cu cuvânt, trebuie 
trăită, trebuie recunoscută, trebuie identificată. Starea de 
prezenţă a noastră, cum ne găsim, este singura soluţie de 
a ajuta lumea, la toată depravarea morală, la atâtea 
concepţii amestecate care au apărut acum, prin punerea ta 
la punct. Pentru că tu eşti un microcosmos în care se 
oglindeşte un macrocosmos, o lume întreagă. Fiinţa 
omenească înseamnă universul întreg. 

Omul este singura verigă posibilă de legătură între 
Dumnezeu şi creaţie. Omul! I s-a încredinţat marea 
răspundere să supravegheze întreaga creaţie. Omul e 
stăpânul universului.  Umanitatea este superioară 
angelității, îngerilor după fire, după creaţie. Nu comparăm 
lucrarea pe care o au îngerii, extraordinară, nu ne putem 


băga... Dar ei pot să facă lucrul ăsta, pentru că sunt 
extrem de curaţi şi de uniţi. 

Dar omul e arhon, e stăpân, cum zice grecul. El este 
stăpânul. Când iese la vohod, preotul, înainte, zice şi 
rugăciunea asta: „Doamne, lasă să intre şi îngerii cu noi!” 
- deci îngerii care sunt de faţă, că şi ei sunt slujitori, dar 
sunt la dispoziţia preotului. Va să zică, omul este cel care 
ţine locul lui Hristos întru totul. Dar homo homini lupus, 
cum se spune, omule lup pentru om, nu e corect în lumea 
creştină. 

Omul e dumnezeu pentru om. Când vezi un om, zici 
„uite un dumnezeu!”. Aşa că, acolo unde ne găsim, unde 
eşti tu, e o lume întreagă. 

Pune-te la punct! Fără duşmănie, fără nimic, însă 
avem voie să ne apărăm de tot ce ne atacă: de păduche, de 
şarpe, de lup, de urs... Eu am fost în situaţia asta foarte 
des, şi am luat toate măsurile; n-am ajuns să mă lupt cu 
nişte lupi de care, în sfârşit, nu mai scăpăm dacă... Dar am 
văzut cum m-a ajutat Dumnezeu. Mi-a pus un urs mâna pe 
umăr, uite aşa m-am dezechilibrat! Şi atunci am văzut că 
Dumnezeu a rânduit asta. Să-mi intre în cap, să înţeleg ce 
putere are fiara, să dai cu pieptul... 

— Când aţi fost în munţi? 

— În munţi, în munţi, da. Aşa că vă daţi seama... 
Harul lui Dumnezeu nu vine la toţi milogii şi la toţi care... 
Vine la eroi! Harul e de natură divină, cum spunea Sfântul 
Grigorie Palama. Harul nu-l împrăştie Dumnezeu ca să-şi 
bată joc ticăloşii, beţivii, pătimaşii de el. îl dă acolo unde e 
fructificat. Harul acesta care vine absolut la toată mişcarea 
noastră este de la Dumnezeu dat. Dacă nu este, înseamnă 
că nu-l meriţi cu niciun chip, pentru că ai călcat un cuvânt 
care spune: „Dumnezeu poate să facă orice, dar un lucru 
nu poate: să-şi calce cuvântul”. Am zis aşa, aşa e! A apărut 
iadul, dacă n-ai respectat [porunca dumnezeiască - n.n.]. 
Se înţelege că raiul e plin de păcătoşi pocăiţi. Şi iadul e 
plin de păcătoşi nepocăiţi. N-au respectat cuvântul lui 
Dumnezeu. Şi Dumnezeu nu putea să facă concesii. Aşa a 
apărut iadul, care e cea mai mare durere a lui Dumnezeu. 


Iadul... 

— Sfinția voastră, spuneati odată de planul de foc, şi- 
n lumea duhovnicească. O întrebare în cadrul 
ecumenismului acesta agresiv: care este planul de foc 
pentru a ne apăra în faţa acestor situații? 

— „Eu sunt Calea, Adevărul şi Viaţa” - atât! 

— Totuşi sunt mulţi, mai ales călugări, sau şi creştini, 
care se întreabă ce să citească mai mult, ce să facă... 

— Ai luat poziţie de atac prin întrebarea asta, ştii... 

— E o întrebare care se pune, sfinția voastră, pentru 
că au fost interziceri dea... 

— Dragă, să respecte viaţa creştină: să fie cinstit, să 
fie serios, să se spovedească des, să dea atenţie, să 
propovăduiască, prin mişcarea lui - cum mi-a spus cineva 
ieri, un creştin de o mare frumuseţe. Era o fată asta, cu 
foarte multe studii, şi s-a amorezat de omul ăla foarte 
credincios. El, săracul, nu ştia că e admirat. Nu lipsea de 
la biserică, mişcările lui foloseau, nu erau demonstrative, 
nu era să facă... era un trăitor profund. Non multa, sed 
mult”, nu multe, ci mult! Nu multe, ci mult trăia. Va să 
zică, poziţia asta de a trăi serios, cu gând mântuitor, asta 
este ceea ce avem de făcut. 

Ce putem face? Să se închine corect, să răspundă 
imediat, să nu fie laş, să apere adevărul când e provocat, şi 
nu este permis de altă natură - acuma depinde şi de 
calitatea luptătorului. Că, dacă luptă fără un plan, fără o 
strategie, face o mare greşeală. Vorbeşte când ai efect, 
taci când trebuie să taci. Şi ca metodă, înconjurat, încolţit, 
să zic aşa, fiind de eretici, un singur lucru, în faţa lumii: 
„Dom-le, eu mă închin şi tu nu te închini”. Lucrul ăsta când 
îl faci, toţi văd, că ăştia nu spun că sunt împotriva crucii. 
„Eu cred în Maica Domnului, dumneata nu crezi în Maica 
Domnului”. Şi gata, atât! 

Ceea ce ştie toată lumea. Eu m-am găsit în situaţii 
din astea. Am procedat cu strategie. La 

Paşcani, în spate, acolo - că am zis: „Dacă voi avea o 
putere, desfiinţez gara asta Paşcani!” Dom-le, se aşteaptă, 
nu glumă, acolo! Când m-am dus în spatele gării, lume, 


acolo, mai era şi unul, propovăduia acolo, un eretic. Când 
m-a văzut pe mine cu chipul meu aşa, ăla a început să se 
teamă. Nici eu nu stăteam pe loc, mergeam cu nădejde 
acolo. El vedea: „Asta vine să se lupte cu mine”. Pentru că 
întotdeauna  neadevărul e temut. Dracul se teme 
permanent, Dumnezeu declarându-se după bunul lui plac. 
„Eşti Dumnezeu, urlătorule?” - aşa de fricos şi de nu ştiu 
ce... 

Şi n-am făcut altceva decât: „Ce spune?” - era vorba 
de cruce. Eu m-am închinat. „De ce nu te închini?” Când 
eu am făcut cruce, toată lumea s-a închinat, adică ceea ce 
ştiau ăştia toţi, că eu vreau să-i scap pe ăştia de... strategia 
lui. Şi zic eu: „Ce spune... ia uite ce zice ăsta...” Dar el ştiţi 
ce mi-a spus? zice: „Citiţi de pe Biblia dumneavoastră!” 
Eu, printr-o întâmplare, aveam Noul Testament la mine. 
Printr-o întâmplare! Că nu ştiam că o să dau ochii cu el... 
Când a văzut că scot Noul Testament, a văzut: „Asta e 
pregătit să mă omoare!” Şi de cruce, ştii, unde spune 
sfântul apostol că crucea pentru noi este salvare, în sfârşit, 
este biruinţă, iar pentru duşmani e stricăciune? 

Strategia în luptă joacă un rol important. Că s-ar 
putea întâmpla... lucrul pe care l-a folosit şi Ştefan cel 
Mare: făcea numai amăgiri cu apariţia unor soldaţi pe aici, 
pe colea, şi credeau turcii că acolo e armata, dar erau 
amăgiţi. Armata era în altă parte, dar i-a dus unde a vrut, 
la Podul înalt, la Vaslui, acolo. Eu am fost la podul ăla, 
acolo. Aşa... şi i-a băgat într-o mocirlă, i-a nimicit, în tot ce 
facem, în suflarea şi-n răsuflarea noastră duhovnicească, 
trebuie să ai şi strategie în luptă. 

Lumea poate să nu înţeleagă de ce spun lucrul ăsta, 
dar, uite, spun aşa: Vivos voco. Mortuos plango. Fulgura 
frango. Asta înseamnă pe latineşte că bătaia clopotelor 
„cheamă viii, plânge morţii, împrăştie viforele”. Dacă aude 
bătaia clopotelor şi are o tresărire, e prezent. Dumnezeu 
nu are nevoie de cuvintele noastre. Are nevoie de inima 
noastră. O stare de prezenţă continuă este obligatorie. Şi 
este şi iubită de Dumnezeu inima trează. 

— Mai ales că acelora dintre monahii mai tineri sau 


dintre creştinii... nu cu o vârstă de ani de duhovnicie, care 
au vorbit împotriva ecumenismului sau au luat o anumită 
atitudine H s-a spus că nu sunt în ascultare, că nu au 
dragoste sau că nu sunt pregătiți. Şi ei işi pun întrebarea: 
oare nu este adevărat? 

— Dacă-mi ceri numai un cuvânt, este uşor de spus, 
dar şi greu de priceput: nu există tinereţe şi bătrâneţe în 
materie de credinţă. 

— Da... cu o vârstă mai... Pentru că: „Cine eşti tu ca 
să vorbeşti?”, li se spune. 

— Frate scump, un băiat, cu hotărâre de monah, n-a 
plecat la mănăstire că n-avea ce să facă în lume, astea sunt 
cazuri foarte rare; a plecat cu un duh serios, să fie mai 
mult ceva pentru trăire în Dumnezeu. Eh, ăsta înseamnă 
că are foarte mare dar şi, când a intrat pe poarta 
mănăstirii, trebuie să se înhame la voturile călugăreşti. 
Tânăr sau bătrân, frate, ce-o fi! 

Are răspundere. Că-l călugăreşte sau nu... poate nu 
călugărie vrei mai mult, dar, ca să se împlinească 
Scriptura cu călugăria, avem şi călugări, şi fraţi, şi 
rasofori, şi asta face parte din strategie... 

— Dar acest lucru nu intră în contradicţie cu votul 
ascultării? Mai ales pentru problema actuală, mai ales a 
monahilor, că, dacă eşti creştin, nu eşti monah, nu poate 
să spună că „ai spus asta, nu ai ascultare”. Dar monahilor 
care au vorbit impotriva ecumenismului, doar ştiţi sfinţia 
voastră, li se spune: „Nu mai vorbi, pentru că trebuie să 
faci ascultare!” Sunt cazuri concrete, sfinţia voastră, chiar 
a fost interzisă în unele locuri cartea sfinţiei voastre 
[Singur Ortodoxia - n.n. J şi trebuie să facă, lise impune o 
anumită ascultare. 

— Frate scump, oprirea cărţii... a început să usture, 
de aia o opresc. 

— Da, sfinția voastră, dar sunt călugări care-şi pun 
întrebarea: „Ce să fac, să fac ascultare sau să nu fac?” 

— Dragă, e o înţelegere greşită şi o întrebare foarte 
gratuită şi de şcoală primară: „Dragă, nu asculţi fără 
Hristos! Numai şi numai în Adevăr asculţi! Dar te duci la 


mănăstire ştiind că e numai şi numai Hristos”. Nu sunt alte 
învățături, [cum ar fi - n.n.] „ascultare cu orice chip”. 
Dar... uite, să-ţi dau un exemplu. A plecat un frate de 
mănăstire cvasi simplu - o, sancta simplicitad. Sfântă 
simplitate! - şi era o înţelegere ascunsă, tainică între toţi: 
„Dom-le, să zici ca ălălalt totdeauna, pentru pace”. Că 
pacea e mai mare decât dreptatea de patru ori. Şi ăla cu 
care era el (erau doi inşi) zice: „Aşa-i că cutare...?” „Aşa 
e”, zice. Dar ăla zice: „Aşa-i că Hristos n-a fost Fiul lui 
Dumnezeu?” Ăsta, când a auzit aşa, n-a zis nici aşa e, nici 
aşa nu e. A tăcut. Pentru că există în noi tot ce ne trebuie 
să ne mântuim, la măsura noastră. La măsura noastră mă 
refer şi la înţelegerea noastră. Şi au plecat spre mănăstire. 
Înainte de a intra în mănăstire, un balaur mare şi 
nemaipomenit şi neobişnuit prin locurile alea a sărit la 
fratele ăsta. 'Ţipete, urlete, îţi dai seama! Şi a zis stareţul: 
„Ce-ai făcut? Ce-ai făcut? Că ăsta-i balaurul celor care se 
leapădă de Hristos!” El nu L-a mărturisit. Şi acuma... Ăsta 
este răspunsul la întrebare. 

— Exact, sfinția voastră, da! 

— Dom-le, ascult unde nu mi-l. ia pe Hristos. Ascult 
în învăţătura creştină, că de aia m-am dus acolo. Astea 
sunt accidente în istoria monahismului, în istoria Bisericii 
noastre, accidente, cu trădarea. Trădarea lui luda a 
confirmat mai mult ca orice prezenţa divină. Dovada e că a 
terminat-o la ştreang. Va să zică, nu există luptă să nu 
câştige Adevărul, dar apără Adevărul! Nu asculţi fără 
adevăr! Acuma, se poate întâmpla să faci nişte ascultări 
care depăşesc puterile. În mănăstire, ascultarea nu se 
măsoară cu puterea. „Dă piatra aia la o parte” - care e de 
cincizeci de oameni. Nu zici: „Nu mă duc, că e mare!” Te 
duci. Ai zis, piatra s-a şi dat. Avem de-a face cu puteri 
divine în toţi paşii şi puterile noastre. 

Că Dumnezeu dă contur tuturor momentelor istoriei, 
e absolut peste tot! Nu se mişcă fir de păr, deci nu se 
mişcă nici fir de iarbă, nici frunză, fără voia lui Dumnezeu, 
când bate vântul. Ştie de toate. „E de necrezut!”, zice 
omul. Dar când a creat lumea, pe aia cum o crezi? Şi avem 


atâtea semne, că nu lasă făptura Sa neurmărită şi 
neajutată. Îngeri păzitori, Maica Domnului - care-i 
supărată pe toţi care nu-i cer nimic; cât poate Dumnezeu 
cu puterea, poate şi Maica Domnului cu rugăciunea. 

Va să zică, ascult, dar numai în cadrul învăţăturii 
creştine. „De ce ai venit aici?” „Vreau cu orice chip să-l 
slujesc lui Dumnezeu ca rob sau ca mireasă a Lui”. Dar nu 
al dracului, dar nu al altor învățături, că ştiu că aici voi 
sunteţi cu marele adevăr; dacă nu e cu marele Adevăr, va 
pieri. 

Se spune, nu ştiu dacă-i adevărat, şi nu aş vrea să fac 
figuri de stil, că a fost un drac stareţ mai multă vreme într- 
o mănăstire. Şi au mers lucrurile, dar, când se cânta 
„Cuvine-se cu adevărat”, ieşea din biserică. A ieşit azi, a 
ieşit mâine, şi mereu ieşea. A atras atenţia: „Ce-i cu ăsta 
de iese?” Şi l-au prins. Va să zică, vă daţi seama că noi nu 
putem cu niciun chip asculta, că n-am venit aici să fac voia 
mea. Că, dacă vreţi, în altă ordine de întrebare, nu se 
merge la mănăstire, ci se merge la tăierea voii, care 
înseamnă lupta cu Dumnezeu, şi trebuie biruit. E paradox. 
Insă nu te repezi, că o să dai înapoi. 

Dumnezeu ne-a creat cu voinţă liberă, cu rațiune şi 
afecte. Aici am putut să tai voinţa liberă, sunt împotriva 
Creatorului. Dar El e foarte bucuros că L birui; se cam lasă 
biruit, ca să mai uşureze niţel din necredinţa unuia când 
aude aşa ceva. Dumnezeu vrea să fii un erou; un erou nu 
se teme, nu-i tremură mâna. 

Că zice: „Leapădă-te de lume şi de tine!" Ei, 
lepădarea de tine înseamnă că nu mai ai voinţă liberă. Şi 
atunci, sigur, eu am venit aici, sunt conştient că eu fac 
jertfa, că port crucea lepădării de sine şi a tăierii voii. Şi 
sigur că, dacă îmi spune altceva decât spune Hristos, nu-l 
pot asculta. 

I-am spus patriarhului Iustinian - că l-au acuzat de 
erezie duşmanii tui şi i-am spus: „Nu vă temeţi, înalt 
Preasfinţia Voastră - aşa se vorbea atunci -, că, dacă aţi fi 
eretic, eu v-aş înfrunta, că nu patriarh înfrunt, ci eretic 
înfrunt!” Aia e altceva! întrebarea nu e asta. Ca să 


răspundem corect, trebuie să avem în vedere că astea-s 
accidentele vieţii, dar adevărul trebuie să troneze oriunde 
ar fi; că s-a rupt roata la căruţă, că s-a rupt spiţa la 
maşină, aia e altceva. Dar nu se desfiinţează obiectul în 
sine, ascultarea în sine, care înseamnă mântuirea noastră. 
Ăsta e răspunsul: nu ne ducem să ascultăm altceva decât 
ce a învăţat Hristos. Că tot de aici s-a născut şi 
monahismul. 

Vrei să fii desăvârşit? „Lasă tată şi mamă...”, mă rog! 
Şi s-a constatat că [ascultarea - n.n.] are o enorm de mare 
putere. Ascultări ilogice sunt toate. „Du-te, Ioane, şi adună 
băligi!” - baligi uscate, să facă focul (cu ele). Zice: „Mă 
trimiteţi acolo, unde e leoaica aia?” „Ce leoaică? Să mi-o 
aduci legată! Nu există! Nu se poate!” Dar, vezi? Aia nu 
era un drac. Era un animal, o creaţie - dar şi-un drac dacă 
era! Asta s-a dus cu frânghia... Şi leoaica la el, el la 
leoaică, leoaica fuge, el a prins-o şi a legat-o. Eu vă spun: 
să legi o leoaică este ilogic! Tocmai aici e paradoxul. 
Tocmai aici e răspunsul, aici e divinitatea, aici e eroismul. 
Şi, când a văzut stareţul că o aduce, a zis: „E un mare 
ascultător”. Acuma s-a creat o altă problemă. Dacă o 
aduce, o să zică „ţi-am adus-o, cum ai zis!” şi se mândreşte 
pe undeva. Ca să-l scutească de primejdia asta, i-a zis: „Ţi- 
am spus să-mi aduci o leoaică, mi-ai adus o căţea! Tu nu 
vezi?”, A, e căţea!...” Vezi, cât de mult s-a identificat cu 
porunca stăpânului! Vezi... asta nu înseamnă că e o erezie, 
că nu era voie să facă ascultare... să lupte cu leoaica... Nu 
există aşa ceva! Dacă n-ai obstacol, dacă n-ai duşman, că 
totul e biruinţă în creştin, nu se poate întrevedea iad, dacă 
a propovăduit raiul Hristos şi-L. ai pe Hristos. Nu se poate 
concepe nebiruinţă. Astea-s accidente, nebiruinţele şi 
iadul, dar nu e în creaţie, în creaţie e altceva. Noi vorbim 
de aşezarea noastră, unde ne găsim acolo, ca să fim 
vrednici de veşnicie. Dar nu avem în vedere accidentele, 
asta-i nenorocirea. Pricepeţi, nu? Ce să fac dacă...? „Dom- 
le, scot sabia, lupt şi...” Mori, nu înseamnă că ai fost 
înfrânt. E expresia desăvârşită a biruinţei moartea, pentru 
că viaţă înseamnă moarte continuă. 


— Sfintia voastră, printre aşa-numiţii adepți ai 
ecumenismului, care vor să fie o nivelare ia nivel mondial 
printre ortodocşi, sunt unii care vor să pregătească un 
sinod panortodox. Despre treaba aceasta vorbea chiar şi 
părintele iustin Popovici. De mult se vorbeşte. Un sinod 
panortodox, care să facă o unire de formă cu Roma, cu 
catolicismul. Acest lucru s-a mai întâmplat în istorie, în 
sinodul de la Ferarra-Florenţa, pe la o mie patru sute şi 
ceva! Se pune întrebarea dacă se va face aşa ceva. 

— S-au făcut fel de fel... şi trădări; s-au făcut fără să 
mă întrebe nimeni. S-au făcut! Asta e altceva! Dacă acel 
sinod apără Ortodoxia de la cap la cap, fără să scoată o 
cirtă din ea, e bun acel sinod. Care, de fapt, nu se face. 
Sau s-a făcut fără niciun efect sau fără niciun fel de 
binecuvântare de după ce s-a făcut. Aia se poate să facă. 
Eu asta am spus, că am simţit întrebarea, am scris 
lucrurile acestea: nu se poate face o unire decât în adevăr. 

— Sunt pregătiri pentru un astfel de sinod, cum s-a 
mai întâmplat în istorie. 

— S-au făcut întotdeauna sinoade false, dracul nu s-a 
astâmpărat, a intrat în împărați şi împărătese, însă aia e 
altceva. Dar loan Gură de Aur a rămas! „Nu accept statuia 
asta, pentru că aduce după sine închinare la idoli”. 

Nu putem accepta decât să se apere Adevărul, cum s- 
a apărat la toate Sinoadele Ecumenice, până la 787. Şi 
uite, citind viaţa Sfântului Vasile şi a Sfântului Grigorie 
Teologul, uite, vezi cât de mare atenţie dădeau sinoadelor. 
Era numai unul, la vremea lui. 

Pe urmă, al doilea l-a făcut Sfântul Grigorie la 381, 
cu privire la Duhul Sfânt; nu se recunoscuseră la primul 
sinod decât şapte articole din Crez. Şi s-au mai completat 
încă cinci şi pentru Duhul Sfânt. Atâta era: „şi întru Duhul 
Sfânt”. Pe urmă „de la Tatăl purcede”, aşa cum se ştie. Eh, 
foarte mare atenţie se dădea... Că s-au hotărât nişte 
lucruri motivate, susţinute, cu interpretarea cea mai justă 
a lui Hristos. În Duhul Sfânt, că de aia a apărut şi „păru. S- 
a Duhului Sfânt şi nouă”, se prevedea în încheierea 
activităţii sinodului. Aşa că, dacă se discută altceva, nu 


recunoaştem ca valabil. 

Ce pot să spun eu? Pentru că a sosit aici un preot - 
noi avem hramul la 15 august. Şi s-a întâmplat să fie şi 
ziua mea de naştere... Stareţa a dat o masă festivă la casa 
unde sunt arhiereii, acolo. Era şi mitropolitul Serafim care 
e acum de la Nurnberg, care mi-e fiu de mic... Erau cam la 
vreo treizeci de persoane distinse din Constanţa, relaţiile 
cu mănăstirea, lume distinsă. Aproape-i cunoşteam pe toţi, 
îi ştiam. Şi a apărut un preot de la Paris, român. S-a 
prezentat, până a dat şi de mine. Eu, mai mititei, eram prin 
capul mesei, pe acolo, zic: „Arsenie”. „Arsenie? Părintele 
Arsenie? Părintele Arsenie?” S-a speriat numai de nume! 
Dar stai să vedeţi, că nu s-a terminat. Şi ce zice părintele, 
ştii, ca şi cum eu  reprezentam toată istoria 
creştinismului... Aşa-i frumos: orice creştin reprezintă pe 
Hristos. Am terminat! întru totul! „Ce să spun Apusului din 
partea părintelui Arsenie?”, [zice - n.n.] el. Zic: „Să vină la 
Răsărit, fără condiţii şi smeriţi! îi primim cu toată 
dragostea!” 

Mai mult decât ei, noi dorim să ne împăcăm. Dar 
numai în adevăr. Dar dacă nu, Hristos S-a dus... Şi cu 
trădarea lui Iuda, şi cu lepădarea lui Petru, nu s-a oprit 
învăţătura creştină. Dar nu s-a putut, vezi, fără intemperii, 
fără valuri, fără cruce. Nu se poate. Dar astea-s accidente, 
dar învăţătura rămâne învăţătură întreagă. Unde eşti, 
trăieşti întreagă învăţătura. Că poate ataca adevărul... 
Duhul Sfânt suferă... pentru că se trec cu vederea 
amănunte care sunt importante, pentru că dau formă 
adevărată a tot ce vrei să spui. Că, dacă nu vezi unele 
lucruri de formă, se aduc mari neajunsuri de fond. 

Şi ăla tot începea să mă atace. Zic: „Ascultă, 
părinte”, i-am spus eu. Zice: „Păi, au dreptate, părinte!” 
Zic: „Şi dracul zice că are dreptate! 

Dracul zice că e Dumnezeu, susţine că e Dumnezeu, 
uită-te la el!” Scuipat, amărât, băltăţit, de orice creştin, de 
un firav, de o fetiţă - de Sfânta lustina, fecioara, ştii, care 
l-a făcut praf! -, el zice că-i Dumnezeu! Şi dracul zice că-i 
Dumnezeu. Are dreptate? Şi i-am mai spus şi că Napoleon 


a omorât un demnitar. Şi i-a spus unul: „Sire, pe lângă 
marea crimă pe care ai făcut-o, ai făcut una mai mare: ai 
comis o nedreptate!” Asta era mai important decât 
moartea ăluia! Adevărul trebuie apărat cu orice chip. 
Adevărul trebuie apărat. Să se facă sinoade după sinoade, 
să apere adevărul. Dar nu se poate face un alt sinod să 
apere adevărul, pentru că adevărul e deja... stabilit. Mai 
vrei să adaugi ceva? Nu putem... Vezi, asta este: că noi 
suntem oameni creaţi de Dumnezeu perfecţi. Şi cu trupul, 
şi cu sufletul. Dar dacă n-am avea o ureche? Suntem 
ciungi, nu mai suntem întregi. Cum ne-ar sta, mă rog, 
domnilor? Cum ne-ar sta fără o ureche? Nu se poate decât 
să apărăm ceea ce a făcut „Marele Meşter”, întreg, ăsta e 
adevărul. Să ne ţinem de Biserică, să ne ţinem, să ne 
facem crucea cum trebuie. Nu vedeţi ce mascaradă? A 
schimbat crucea! Asta avea o semnificaţie: Sfânta 

Treime, cu toată înălţimea, toată adâncimea, toată 
lăţimea. Fuge dracul de cruce, nu fuge de... Că s-a puso 
problemă: după înviere, în lumea credincioşilor - vă daţi 
seama, câtă era! - a apostolilor, şi ăştia, o mare feerie, o 
mare bucurie! Dar unul era trist. „De ce eşti trist?” 
„Pentru că şi eu am făcut minuni, dar pe mine nu m-a 
răstignit nimeni”, a zis ăla. Că dracul a răstignit pe cine-l 
ataca pe el. Adică atacă acolo unde este adevărul. Asta-i! 
Şi dacă atacă adevărul, intră cu pălăria în cap în altar, 
protestanți, nu ştiu ce, că suntem împăcaţi. Dar n-au venit 
să spună: „Dom-le, renunţăm la...” Noi suntem de la 
Hristos, voi din cât sunteţi? De la 1054! Eh, nu ne păcălim! 
Şi pe urmă, ultimul argument: nu numai asta, dar suntem 
şi gata să murim pentru ce vorbim! Adică suntem gata să 
jertfim. Şi nu există o moarte fără un răspuns, cu literă 
mare: înviere! 

— Sfinţia voastră, s-a făcut mult caz când a murit 
papa loan Paul al II-lea - n.n.] mai ales la televizor. Și este 
o problemă, că foarte mulţi oameni se uită şi s-a creat 
această... nu spectacol... 

demonstraţie! 

— Aşa! Am vrea să ne spuneţi un cuvânt despre acest 


lucru şi mai ales că s-au făcut chiar şi parastase... 

— Dragă, eu spun ce-am înregistrat eu, cât am văzut, 
că eu mă uit, întâmplător, şi la televizor. O demonstraţie 
catolică; au profitat de faptul că papa, care [pentru catolici 
- n.n.] era cerul întreg, care era Dumnezeu întreg, după 
cum spuneau, [avea - n.n.] infailibilitate... Vor să arate 
catolicismul cât se poate de larg. La o lume cu înţelegere 
normală, întreagă şi deşteaptă, au pierdut tot, au pierdut 
ce-au câştigat, tot. Că lumea merge pe poze, pe lumini 
false, stinse şi aprinse. Nu merge pe adevăr întotdeauna. 
Şi au ametit întreaga lume cu asta. Şi vor mai mult decât 
asta să facă din el [un sfânt - n.n.]. Şi acuma eu spun şi 
răspund în faţa tuturor, la o judecată mare, care va fi: 
„Oameni buni, ce zice papa acum, nu ce zicea când trăia?” 
Care vede ce realităţi sunt dincolo de demonstrațiile 
astea? Ce trebuia să... nu văd? E o demonstraţie catolică... 
însă există şi o realitate din care nu poate să iasă cu una, 
cu două: adică treaba lui. 

Dumnezeu să-i ajute, eu sunt creştin. Eu îmi văd de 
treaba mea, eu sunt ortodox. Atât. S-a făcut o demonstraţie 
nereuşită. Pentru că mereu se gândesc la prozeliţi, la un 
ştiu ce... Ca să-l declare sfânt... de toate vor răspunde! 

— Şi mai ales că s-au făcut parastase pentru papă 
chiar în bisericile noastre! 

— Lăsăm la o parte, astea sunt jucării! 

— Jucării, dar au smintit sau au mirat lumea! 

— Dragă, asistăm la ele, că există draci! Dacă există 
draci, ce te mai miri de ce face dracul? M-aţi întrebat care 
drac e mândru. Eh, tot dracul e al dracului, asta e! 

— Credincioşii noştri, când văd aceste lucruri, îşi pun 
o întrebare... 

— Unii credincioşi, nu [toţi - n.n. | credincioşii. Ăştia 
care sunt şi nu sunt! Nu îşi pun credincioşii ortodocşi! „De 
ce-ai venit, dom'le, să mă închin altfel, să fac altfel 
crucea?” Asta i-a smintit la 1700... Când au văzut că nu pot 
cu una, cu două, că... nu ştia multe românul, dar ştia cum 
să se-nchine! Şi au zis: „Dom-le, închinaţi-vă greceşte, dar 
ţineţi administrativ de noi!” Şi acuma, hoţi! Acuma, încet, 


încet, încet, sunt mai catolici decât toţi, „ortodocşii” greco- 
catolici... Şi-ntr-un fel, să zic aşa, s-a liniştit papa [Ioan 
Paul al [l-lea - n.n. \, că a pus un picior şi-n Ortodoxie, prin 
România, chiar şi prin Grecia sau pe unde a putut. Insă 
adevărul nu se lasă păcălit, dragii mei. Se lasă, se lasă, se 
lasă, se lasă... până a treia zi, când... şi au sărit pietrele, şi 
s-au cutremurat pământurile - şi dă-ţi seama ce a fost! Ce- 
a fost când a înviat! Ce fericire! Şi ce iad pe satana! S-a 
terminat cu puterea lui. 

Chiar o fărâmă de ortodox, acolo unde-oi fi, dar 
întreg - că nu se poate dacă nu este întreg! Că dacă o 
minge nu este perfect rotundă, nu mai e minge! Şi, când 
cade, sare în altă parte, nu mai sare cum sare una care e 
perfect rotundă. Că m-au mai întrebat unii, că am făcut 
sport când eram elev, ce zic acuma despre fotbal. Zic: 
„Uite ce este, acuma este un fotbal mult mai iute, în 
tehnică, dar mingea a rămas rotundă”. 

Un condamnat la moarte s-a întors către împăratul - 
împăratul l-a primit, credea că-şi cere iertare - şi i-a spus: 
„Nu poţi să-mi faci nimic dacă mă omori!” Eu rămân cu 
ideea mea, că viaţa nu e asta, dragii mei! Asta e păcăleala 
pe care o aduce satana în lume: „lrăieşte-ţi viaţa, în 
sfârşit, fă ce vrei!” Asta e numai o trecere! Dar aia e 
veşnică! S-a terminat cu timpul. Şi o să vadă fiecare, la 
moarte, ţipete, vaiete, că au să vadă dracii faptele lor 
adevărate. Judecata de apoi nu ţi-o face el... o faci tu 
singur, imediat, mergi judecat! Că ştii ce-ai făcut. Ca să nu 
zici căţ i-a făcut nedreptate. Singur vezi ce-ai făcut. 

— Sfintia voastră, ziceți un cuvânt de duhovnic 
pentru aşa-numiţii adepţi ai mişcării ecumenice sau pentru 
cei care fac propagandă protestantă şi catolică, poate unii 
Chiar v-au fost fii duhovniceşti sau i-aţi cunoscut... 

— Dragă, nu vreau să mă prezint eu; vreau să-L 
prezentăm pe Hristos fiecare din noi. Nu am schimbat 
nimic, mărturisim ce ne-a învăţat Hristos şi, mai departe, 
prin apostoli. Şi prin uriaşii noştri Sfinţi Părinţi. 

De aceea, în subînsemnarea canonului 87 al Sfântului 
Vasile spune că orice cuvânt al Sfinţilor Părinţi are putere 


canonică. Va să zică, sunt mii de ani, mii de exemplificări, 
mii de învieri, mii de adevăruri difuzate; va să zică: ce mai 
poţi să mai zici? Decât ambiţie proprie... De organizat aşa, 
cum au zidit, au construit, aşa... că toate astea vor cădea, 
toate. Pentru că templul este omul. Pentru că un oarecare 
a spus că, dacă-i iei pielea omului, nu mai există. E o mare 
greşeală! Trupul e un templu! Trupul e creat de Dumnezeu 
cu mare rost. Nu bem noi lapte nu departe de coada vacii, 
dacă e vorba? Nu e inima noastră locul unde. Se poate 
aşeza Hristos? Nu trupul ăsta primeşte sfânta 
împărtăşanie, care înseamnă Dumnezeu, Dumnezeu, 
Dumnezeu, Dumnezeule? Nu? Trupul acesta este o lume 
întreagă, privindu-l, gândind cine l-a zidit şi pentru ce l-a 
zidit. L-a zidit, ăsta e argumentul, spre chip şi asemănare, 
nu dintr-un cuvânt. 

Asta aş spune-o: să-şi păstreze practica ortodoxă, 
acolo unde e... Sigur că te îndeamnă la jertfă, că nu se 
poate fără cruce. Asta e o enorm de mare greşeală, să 
crezi că fără valuri ai să treci marea, că ai să treci... cum a 
spus Hristos: „Vreţi fără valuri? Vreţi fără cruce?” „Cine 
fuge de jertfă, de cruce, fuge de Hristos”, zice Sfântul 
Teodor Studitul, şi fiecare poate să spună lucrul ăsta. 

Nu se poate fără a nu renunţa la ceva în favoarea 
adevărului, că numai aşa ai un nume şi-o identitate! Dacă 
trăieşti adevărul, unde eşti, şi să-l aperi cu jertfă. De 
exemplu, au făcut-o apostolii şi mucenicii noştri, toţi. Mai 
mult decât atât, după sute de ani, până pe vremea lui 
Constantin cel Mare au fost peste zece milioane de 
mucenici. Vă daţi seama ce jertfe erau. 

În Roma necreştină, singura distracţie era mersul la 
arenă, unde îi mâncau leii pe creştini. Ce spectacol! Ce 
plăcere să vezi cum îl mănâncă leii pe fratele tău! Dar vă 
daţi seama ce sufereau creştinii? Şi nu se lăsau deloc! Şi, 
după două mii de ani, să ne lăsăm acuma? ia uite! Da... Să 
vină să-mi taie capul, n-am cum să mă apăr. Măi, fraţilor, 
dar ce te faci dacă nu-ți taie capul sau dacă-ţi taie capul şi 
eşti necredincios? Nu putem să ne jucăm cu adevărul. 
Adevărul înseamnă veşnicia noastră albă permanentă. E 


posibil s-o cucereşti. Dumnezeu va trece peste foarte multe 
slăbiciuni omeneşti. Dar ridică-te şi recunoaşte: „Doamne, 
Doamne!...” N-ai dreptul să zici: „Dacă eu l-am creat, profit 
de momentul ăsta”. Că Dumnezeu creează prilejuri sau, 
dacă s-a creat prilejul ca să poată să te modeleze, ce face 
El, mântuindu-te pe tine? 

Nu există nimic, nu există niciun fel de loc, de 
împrejurare, să n-aibă un sens anume. Şi niciodată nu-i 
cineva degeaba lângă tine. Suntem încadraţi în aşa fel ca 
noi să ne mântuim, să fim ajutaţi. Un duşman dacă e lângă 
tine, ai ocazia să te-ncununezi. Sau să-l foloseşti, dacă nu 
poţi, dar să te-ncununezi că-l suporţi. Că nu există 
duşmănie, asta a creat-o satana, nu e creaţie. Iubirea e 
criteriul de judecată. Şi toate vor cădea. Putem noi să 
mistificăm, să cioplim altceva din Cel ce a spus „Eu sunt 
Cel ce sunt, Eu sunt Judecătorul la Judecata de apoi!”? 
Putem noi să zicem altfel? Omule prost!... Ai văzut ce 
spune: „Dintre două care sunt la moară, una se ia, una se 
lasă... unul se ia, unul se lasă”. Aceeaşi treabă o făceau, 
dar unul credea, unul nu credea. Adică, după adevăr. Şi 
acuma, eu aş pune o întrebare tuturor duşmanilor 
Adevărului, şi ai mei, şi ai tăi, şi ai... Am dreptate sau n-am 
dreptate? Judecând... mă apăr cu istoria, mă apăr cu 
Hristos: „Îndrăzniţi, Eu am biruit lumea!” E permis lucrul 
ăsta, să suferi pentru adevăr, e o mare încununare. O 
veşnică încununare. Şi o încununare care te încununează 
în continuare în împărăţia lui Dumnezeu. Ei, ce-o fi acolo... 
Dar ştim că e ceva dincolo... extrem de plăcut, care e 
dincolo de înţelegerea noastră mărginită, în dimensiunea 
de oameni în care ne găsim... 

„Cu o moarte toţi suntem datori, dar una-i ortodox să 
mori, alta-i ecumenist vândut”. 

(interviu realizat de monahia Fotini5) 

— Părinte Arsenie, ni se spune în ultima vreme de 
către înalţi prelați că nu mai avem voie să folosim 
cuvintele „eretic', „papistaş” şi că ar trebui să redefinim 
dogmele, ca să ne aliniem şi noi Constituţiei Uniunii 


3 Apărut în revista Atitudini, nr. 3/2009, pp. 6-9. 


Europene. Cum vi se pare lucrul acesta? 

— Uite, domnule, parcă de la Uniunea Europeană ne 
tragem! E foarte grav cuvântul eretic, nu poate să fie 
rătăcire în învăţătura creştină... Şi cu ce să înlocuim 
cuvântul eretic! Parcă noi am făcut cuvântul acesta! L-au 
făcut Sfinţii Părinţi - şi cine atacă problemele de dogmă 
cade în erezie. lar ăştia au atacat cu Filioque, Crezul a fost 
schimbat, iar papa, nu cu mult timp în urmă, a declarat că 
singura Biserică este Biserica Catolică... O mare greşeală 
tactică din punctul lor de vedere... Cum să zic, dacă a 
schimbat Crezul şi s-a umplut tot Occidentul de 
infailibilitatea papală, acum vrea să se reverse şi în tot 
Răsăritul? Eu uite ce vă spun: Biserica i-a dat anatemizării 
pe toţi cei care n-au respectat nişte lucruri, la toate 
Sinoadele Ecumenice. Şi peste tot a anatemizat patriarhi şi 
alţi oameni din Biserică şi peste tot în istoria Bisericii au 
fost astfel de exemple. Anatema ştiţi ce înseamnă? 
Despărțirea de Dumnezeu, unirea cu satana şi intrarea în 
iad de pe pământ; aceasta este cea mai gravă pedeapsă pe 
care a dat-o Biserica - anatemizarea. Să avem o poziţie de 
eroi, nu de milogi. 

— Care trebuie să fie atitudinea noastră de 
mărturisire? Cum pot fi nişte oameni simpli, care nu 
cunosc dogmele şi nu ştiu cum să apere adevărul, eroi? 

— Nu trebuie multă teologie ca să fii erou, trebuie cu 
multă fermitate să spui simplu: „Noi nu ne facem eretici”. 
Ce au zis Sfinţii Părinţi, acela-i adevărul pe care-l credem 
şi noi, căci, după învăţătura catolică, Sfântul Duh ar fi 
nepot al lui Dumnezeu - ei asta mărturisesc în Crez, de 
fapt - şi sărmanii oameni nu ştiu nimic, pentru că preferă 
să fie milogi decât eroi care caută să afle adevărul. Noi 
rămânem la Crezul nostru, la Sfânta noastră Biserică 
Ortodoxă. Nu trebuie să căutăm noi mucenicia. Nici 
Mântuitorul nu a vrut să ia crucea, dar, dacă i-a dat-o, a 
luat-o şi n-a mai lepădat-o. Dar n-a zis ca ei. Să spunem 
aşa: „Nu, domnule, eu sunt ortodox şi nu am încredere în 
papistaşii ăştia”. 

— Cum să creăm o atitudine ia nivel de mase atunci 


când este multă dezbinare şi între noi, ortodocşii? 

— Ca să creăm o unitate între noi, trebuie să ne 
aşezăm pe o relaţie de poziţie cu veşnicia. Voi nu vă daţi 
seama, cercetând adâncul canoanelor, însemnările şi 
subînsemnările lor, cât este de grav să faci altfel decât a 
hotărât Biserica, prin Sinoadele Ecumenice. Dacă vom 
acţiona în conformitate cu canoanele şi învăţăturile 
Părinților, atunci vom crea şi unitate, dar aşa, dacă 
ascultăm mai mult de părerile organizaţiilor mondiale de 
azi, nu are cum şi. Dar nu se poate nici fără cruce. Şi ştii 
ce înseamnă cruce? Să-ţi iei ce nu-ţi convine. Şi toată 
frumuseţea învierii Mântuitorului, dacă n-ar fi fost crucea, 
nu era aşa de grozavă. Întâi e munca şi apoi roada muncii. 
Suntem în starea de efervescenţă, adică de mărturisire. 
Mărturisirea noastră trebuie să constea în adevăr. Dacă îţi 
zice cineva „întovărăşeşte-te cu mine!”, să te gândeşti mai 
întâi: „Dar tu cine eşti? Dacă te închini ca mine, ortodox, 
atunci sunt şi eu cu tine”. Dar catolicii au schimbat 
crucea... că se temeau ca nu cumva să mai fie ceva din 
practica ortodoxă, că asta are o semnificaţie, crucea - 
toată înălţimea Tatălui, toată adâncimea Fiului şi toată 
lăţimea Sfântului Duh - aceasta este invocarea Sfintei 
Treimi. La catolici nu ştiu dacă mai fuge dracul de cruce. E 
limpede, asta nu este o problemă grea. Mântuitorul a zis să 
nu facem schimbări de dogme cum ne vine nouă pe chelie, 
că oricine ne-ar porunci, înger de sus de ar fi, dacă ne 
învaţă altfel decât ne învaţă Evanghelia şi Sfinţii Părinţi, 
nu avem dreptul să ascultăm - cădem sub anatema. Nu 
este o întrebare grea, dar este auzită greu. Ce teolog poate 
să-ţi spună să faci crucea altfel, să asculţi de cutare, şi nu 
de Crezul fixat la Sinoadele Ecumenice? S-au gândit ei la 
1054 să schimbe hoţeşte Crezul! Ei au fost daţi anatemei şi 
rămân aşa până când revin la aceste adevăruri. Adevărul 
trebuie apărat, argumentul suprem este că cu o moarte 
toţi suntem datori, dar una-i ortodox să mori, alta-i 
ecumenist vândut. 

— Cum vedeţi situația actuală, în care Sinodul 
Bisericii Ortodoxe Române a trecut cu vederea aşa de uşor 


problema împărtăşirii mitropolitului Nicolae Corneanu la 
greco-catolici şi doar IPS Bartolomeu Anania a opus 
rezistenţă, şi niciun alt ierarh nu i-a urmat? 

— Nici pe Hristos nu L-a urmat nimeni, dar El a 
biruit. Aşa şi Anania a biruit. Adică ne-au minţit odată cu 
greco-catolicii la anul 1700, şi aşa vor şi acum. Asta-i 
dracul, acesta-i viermele care roade Ortodoxia. Lor nu le 
convine să ştie adevărul, pentru că adevărul, mai ales în 
problema de credinţă, te roade şi te macină. Şi cei mai 
mari duşmani ai catolicismului tot între catolici sunt. 
Pentru că sunt oameni care văd adevărul. Dar la Roma 
credeţi că e numai catolicism? Acolo e şi masonerie, acesta 
e de fapt fundalul, ţine Biserica în frunte ca să poată 
cuceri şi ademeni pe mulţi. 

— Ce ascultare trebuie să facem noi față de episcopii 
compromişi? 

— Dragii mei, în ierarhia bisericească credinţa e cea 
mai înaltă. Nu împăratul sau patriarhul este cel mai mare, 
ci adevărul prezentat smerit. Smerenia este cea mai mare. 
Şi s-a făcut scandal prin sinoade, şi adevărul a ieşit 
lămurit. Mai trebuie şi un pic de scandal, ca să existe o 
rezistenţă creştină... 

— Dar întotdeauna era în sinod câte un sfânt care să 
povățuiască poporul credincios, şi oamenii se luau după 
el... 

— Nu trebuie să căutăm care este sfânt şi care nu, 
asta Dumnezeu o ştie. Nu vă păcăliţi, adevărul este numai 
unul. Ne-a dat Dumnezeu lingură nu ca să o ducem la 
urechi. Am primit un telefon de la cineva care îmi spunea 
că a căzut din pat şi mă întreba ce să facă. Şi eu i-am zis: 
„Domnule, ai numai două variante, ori rămâi sub pat, ori te 
sui în pat”. Şi pisica, care era aflată sub pat, a zis: „Nu, 
domnule, eu am drept de moştenire, eu aici nu-l primesc. 
Să se suie în pat, pentru că în pat este născut, nu-l dă 
nimeni jos”. Dar în pat doar nu poate să stea, adică 
adevărul. Şi atunci dracul vine şi-ţi spune: „Uite, vino la 
noi, te asigur că nu te mai deranjează nimeni pe veci”. Nu 
este lucru mic în viaţă răul cel mai mic. Adevărul trebuie 


apărat în întregimea lui. Să acceptaţi să muriţi. Dacă nu 
accepţi lucrul acesta, te păcăleşte uşor. Nu vă păcăliţi. Eu 
n-aş vrea să fim în foc, dar, dacă până la urmă ne bagă, nu 
suntem noi vinovaţi. Mai bine să arzi în foc decât să zici ca 
duşmanul. Frumuseţea întâlnirii noastre nu mai există. 

— E nevoie de diplomație în Biserică? 

— Ce diplomaţie!? E nevoie de ţigănie, mai degrabă, 
de târg. Adevărul e unul. Şi dacă unul singur ţine adevărul, 
acolo e Biserica. Nu e numai o fracțiune din Biserică, e 
toată Biserica. Aveţi ocazia să fiţi acel unul. Pe Bartolomeu 
Anania îl spovedesc - şi el este unul din cei care mai ţin 
adevărul şi nu o să cedeze. Mai spovedesc şi pe alţi ierarhi 
şi, dacă nu fac ce le-am zis şi nu ţin adevărul până la capăt, 
o cam slăbesc cu ei. Dar eu nu sunt decât un mic preoţaş 
care vrea să moară în culcuşul acesta creştin. Nu vă jucaţi 
cu adevărul. Că avem impresia că murim, dar nu murim. 
Nu vă temeţi, tată. Dar să ştiţi că nu poţi să aperi adevărul 
dacă nu te-ai îmbrăcat în haina morţii mai întâi. Acum sunt 
semne de sfârşit de veac, şi dracul vrea să schimbe 
adevărul. Şi mi se pare mie că sunt mai mulţi mireni decât 
călugări care îmbracă haina morţii. Şi haina morţii 
înseamnă să mori pentru adevăr. În momentul când aperi 
adevărul, deja eşti pe tine cu haina morţii. Mântuitorul n-a 
cedat cu niciun chip, şi nu o să ajungem la marea cinste în 
care a fost El, de L-au jupuit, de L-au bătut, de L-au umilit; 
vă daţi seama, dracul prinsese momentul. Cine a biruit: cel 
care a fost lovit sau cei care loveau? Apostolul Pavel, 
această grozavă figură, spune că, dacă înger de sus vă va 
învăţa altceva, anatema să fie. Bine, că unii vor să fie 
ortodocşi şi să mai stea şi la o cafea sau la masă cu 
ereticii. Exact ca greco-catolicii - „închinaţi-vă ca voi, dar 
să ţineţi administraţia de noi”. Şi aşa greco-catolicii au fost 
foarte catolicizaţi. Acesta e sistemul - ca să te amorţească, 
să nu mai vezi, pentru că neadevărul în care ei trăiesc îi 
mustră pe dedesubt. Voi nu vă daţi seama ce durere ai 
când eşti un om vândut, încă o dată vă spun: adevărul 
poate fi la unul singur, şi să fii fericit că eşti singur, căci cu 
atât mai puternic vei fi. Pentru că, de acum, urmează să 


mă ajute Hristos, eu am făcut tot ce mi-a stat în putinţă, de 
acum Hristos va birui întru mine... 

„De ce n-ai iubit?” 

(interviu realizat de monahia Fotini?) 

— Părinte, cu ce cuget să ducem o viaţă creştină în 
aceste vremuri grele? 

— A fost întrebat lisus Hristos: „Ce este adevărul?” 
Mântuitorul a spus: „Eu sunt Viaţa. Eu sunt Calea, 
Adevărul şi Viaţa”. Dacă nu e cale, nu e mergere. Dacă nu-i 
adevăr, nu-i cunoaştere. Dacă nu-i viaţă, nu e vieţuire. Eu 
sunt Cel ce sunt. Asta scrie pe aureola Sa [în icoane - n. n]. 
Cât am fost închis la Aiud, 14 ani nu ne-am văzut unii cu 
alţii, ne ţineau izolaţi. Mare dar este să îl vezi pe celălalt. 
Sfântul Macarie cel Mare a văzut o căpăţână de mort în 
pădure şi a întrebat-o: „Ce ai fost?” Şi i-a răspuns: „Popă 
idolesc am fost”. „Voi unde sunteţi?” „în iad”, zice. „Şi 
aveţi vreo uşurare?” „Avem, când te rogi tu pentru Egipt”. 
E vorba de Macarie Egipteanul. „Şi ce uşurare aveţi?” „Ne 
vedem feţele unul altuia”. Şi eu am simţit lucrul acesta 
când eram în închisoare, când ne scoteau la anchetă, ne 
dădeau nişte ochelari de tablă, pe deasupra cu sticlă, ca să 
pară normal. Mie, la un moment dat, mi-au dat ochelarii şi 
lipsea tabla aia. Dar nu am spus, că dacă spuneam, mă 
omora pe loc. Am tăcut, dar, ducându-mă el de braţ, am 
văzut înaintea mea la vreo zece metri că alt gardian ducea 
un deţinut. Ei, am avut o bucurie deosebită că am văzut pe 
unul de-al meu. Şi atunci mi-a venit în minte bucuria de 
care vorbea scheletul pe care l-a văzut Macarie cel Mare. 
Nu vă daţi seama ce bucurie este! 

Şi omul îşi pierde timpul acesta scump. Şi moartea 
nu vine să-i faci o cafea. Nu-i de glumă. E o mare realitate. 
Atunci toată lumea se grăbeşte. Dă-i târziu, degeaba te 
grăbeşti, totul e să pleci la timp. Dacă ai şti ce te aşteaptă, 
nu-i nimic greu. Or, marea bucurie e veşnică, căci spune 
aşa într-un loc: „Dacă chinurile iadului sunt la nivelul zilei 
morţii, e destul”. Că eşti conştient, ştii ce-ai făcut, nu mai 
merge. Spui la duhovnic un păcat şi vii cu o mie de scuze. 


4 Apărut în revista Atitudini! nr. 10/2010, pp. 26-31. 


„Să vedeţi, dacă nu era o situaţie care m-a obligat. 

— Încerci să te scuzi, dar moartea nu te aşteaptă. 
Gândiţi-vă că iadul, viaţa, ziua morţii nu sunt pe o mie de 
ani, sunt pe veci. Pe veci, dragii mei, pe veci, căci spune 
iar într-un loc aşa: „Dacă ştii că există veşnicie şi nu iei 
nicio măsură, meriţi să fii închis în casa de nebuni”. Nu iei 
nicio măsură, când ştii ce-ai făcut? Aşa de uşor te poţi 
salva! 

— Şi cum putem să mai ţinem rugăciunea? 

— Eu sunt întrebat toată ziua: „Cum să ne rugăm, 
cum?” Doamne, Doamne, Doamne, Doamne dacă zicem, e 
bun. Pentru că Dumnezeu nu-i supărat pe noi atât de mult, 
cât pentru faptul că suntem nepăsători. E supărat pentru 
asta Dumnezeu. Eu v-am făcut şi la Mine nu vă gândiţi. Eu 
vă iau, Eu vă fericesc, Eu vă judec, nu vă gândiţi şi la Mine 
deloc? Această nepăsare îl doare pe Dumnezeu. Ca orice 
mamă căreia nu-i plânge copilul deloc ca să-i dea ţâţă. Ei, 
nepăsarea asta e foarte dureroasă. Unde-i iubirea 
autentică? întrebarea este: „De ce n-ai iubit?” Răspunsul e 
limpede: „Pentru că am urât, am duşmănit” - şi asta este 
ceea ce ai băgat în traista veşniciei tale. Trăistioara aia 
mică, nici aia nu e plină; din ea te hrăneşti o veşnicie 
întreagă, cu un simplu Doamne, Doamne, Doamne, 
Doamne. Nu trebuie să ne concentrăm pe rugăciuni lungi 
sau rugăciuni mistice. Aceea este a oamenilor mari. Noi 
suntem viermi, dar poate nici aşa. Rugăciunea Doamne 
Iisuse e o rugăciune foarte importantă, de mare taină, dar 
să fie tăcută. Pretinde lucrul ăsta, rugăciunea inimii: taină. 
Dacă se poate, nici tu să nu ştii că zici. Aşa de tainică este. 
Ai rugăciuni, Tatăl nostru, ai psalmi. Şi, dacă nu taci, ai 
vorbit faţă de tine însuţi, că eu suflu şi răsuflu. Dar nu te-ai 
întrebat: „De unde e puterea aceasta?” Rugăciunea inimii 
e o rugăciune foarte importantă şi foarte bogată, foarte 
înzestrată, dar tainică. Dacă ai vorbit [cu alţii despre faptul 
că o zici - n.n.] este egal cu a mâna oile la un cioban. Dar 
ăla ştie de ce le mână, tu nici nu ştii ce faci. Am auzit şi eu 
şi zic că e ceva decât nimic; dar tu eşti departe de nimic. 
Rugăciunea inimii e viaţa ta: sufli şi răsufli. Nu se 


vorbeşte. Prezinţi acest lucru, intri într-o intimitate cu 
divinitatea: Doamne lisuse, Dumnezeule, miluieşte-mă pe 
mine, păcătosul! Dar eu am redus-o până zic aşa: Doamne, 
Doamne, Doamne. Nu merge să păcăleşti. Spun Doamne, 
Doamne, dar pe toate fibrele, nu pe unde trece sângele 
vieţii, ci sângele nevăzut; nu sângele roşu, ci sângele 
duhului. Să-mi spuneţi unde greşesc şi mă corectez. Cine 
poate să se plângă că nu a ştiut? N-ai ştiut că bat 
clopotele? Te întreb: de ce bat? Cheamă viii, plânge morţii 
şi opreşte viforniţa. La o conferinţă m-au întrebat ce 
melodie îmi place. M-am pus în situaţia să nu ştiu ce să 
răspund, că nici de astea de-ale lumii nu ştiam să zic o 
melodie, alte lucruri nu ştiam, şi mi-a dat în minte: „Bătaia 
clopotelor îmi place, domnule!” E o melodie cu 
semnificaţie, nu-i o melodie pe pielea goală, aşa, cum se 
obişnuieşte la discoteci. Am auzit şi eu, scuzaţi-mă, că aşa-i 
pe acolo. Să nu socotiți că sunteţi fiinţe neînsemnate şi că 
rugăciunile nu vă sunt auzite. Niciun pui de găină nu 
chiuie degeaba, cloşca imediat e acolo, atentă. Aveam la 
mama acasă o cloşcă, şi a ieşit un pui negru. Şi-l bătea 
cloşca, şi eu aveam necaz pe cloşcă, fiindcă nu creştea 
puiul ăla. L-am prins, l-am mângâiat, dârei, mititelul, tot la 
cloşcă se ducea, la mama lui. Aşa îmi zicea mămica mea: 
„Numai mamă să nu fii”. Te-a obligat, îl suporţi aşa cum 
este, că-i al tău. Dar el are legătura cu mama lui din 
pântece. El n-are conştiinţa raţională, el are conştiinţa 
instinctuală. El o intuieşte şi o cunoaşte pe mamă cu 
intuiţia din pântece. Am văzut un copil care urla de speria 
tot cartierul. Toată lumea îl lua în braţe, şi nu tăcea; când 
a venit maică-sa, a tăcut imediat. îl cunoştea din pântece. 
Am avut un câine orb. Într-o seară, am deschis poarta eu, 
am ieşit la aerisire, aşa, şi un câine cât un măgar de mare 
a sărit la mine, în stradă. Fără să ştiu că şi câinele meu era 
alături de el acolo şi că ştia că eu sunt pe acolo. A ieşit 
neştiut de mine din culcuşul lui şi s-a repezit la câinele 
acela. De ce l-a apucat nu ştiu, dar urla câinele ăla şi ăştia 
se rugau de mine să-mi chem câinele înapoi. Zic: „Nu-l 
chem, nu-l chem înapoi, lasă să te înţelepţeşti şi mata”. Un 


câine orb care merge pe conştiinţa instinctuală, aşa-i şi 
copilul, el comunică cu mama din pântece. Comunică cu 
ea, dar în pântece nu plânge, că-i dă ce trebuie. Ferească 
Dumnezeu să-ţi baţi mama. Nu se mai pune în discuţie că 
mă iubeşte mama: mă trăieşte. Mama îl supraveghează 
când doarme, nu cumva vreun purice să-l trezească. 

— Referitor la educaţia tinerilor, credeţi că ar fi 
viabilă o alternativă de învățământ acasă? învăţământ 
creştin ortodox, ferit de minciunile de acum din manualele 
şcolare. 

— Dar când s-au învăţat neminciuni? Dacă ai un 
moment să spui când s-au învăţat neminciuni, de ce nu 
execuţi? Dragă, niciodată nu ai mai mâncat mâine pentru 
azi. Azi ai mâncat pentru azi, mâine mănânci pentru 
mâine. Dar nu pot să spun că mănânc mâine şi pentru azi, 
aia nu prea merge. Astăzi trebuie să auziţi cuvântul Meu, 
zice Mântuitorul. Să nu vă învârtoşaţi inimile voastre. Şi 
cuvântul e divin, nu e omenesc, adică pentru cine vorbeşte, 
nu pentru cine latră, în tot cazul, tot te îngrijeşti de viaţa 
aceasta, dar nu durează decât astăzi. Mâine nu-i al nostru. 
Dumnezeu dispune. Orice clipă o trăim că vrea Dumnezeu. 
Şi când spune: Nu se mișcă fir de păr fără voia Mea. Părul 
este foarte maleabil. Dintre toate organele omului, părul se 
mişcă cel mai uşor, la cea mai neînsemnată adiere de vânt. 
Dar Dumnezeu, ca să-l asigure, i-a dat rădăcina părului. 
Rădăcina asta este obiectul, subiectul vieţii noastre. Va să 
zică, tot ce gândim, Dumnezeu ne guvernează. Ştie tot, 
absolut tot, tot. De ce, de ce această nepăsare? Pe mine al 
treilea învăţământ mă interesează. De ce? De ce nu ai 
iubit? Atâta nepăsare! Ce aşteptaţi? Prepeliţe să zboare pe 
sus? Au fost şi acestea nişte adevăruri - prepeliţe fripte. 
Dar tu nu eşti evreu, că numai evreii se gândesc că au fost 
favorizați înaintea a toate neamurile; dar ajung la 
Răstignire şi li se înfundă acolo. Mi-ai mâncat prepeliţele şi 
M-ai păcălit. 

— Ce spuneți despre făptui că mai-marii statului vor 
să legalizeze prostituţia şi drogurile? 

—  Acesta-i actul de moarte al lor. Ferească 


Dumnezeu! Dar este omul liber să facă ce trebuie. Nu i s-a 
dat lingura s-o ducă la ureche, ci s-o ducă la gură. Treaba 
lor. Eu nu fac anchetă. Eu m-am călugărit. Şi, vă spun 
sincer, nu mai pot de bucurie. Am 96 de ani, am fost un 
băiat bogat în viaţa mea, aveam maşină acum 80 de ani şi 
le-am lăsat cu multă plăcere; sunt acum fericit. N-am nicio 
obligaţie, decât conştiinţa care mă îndeamnă să am un act 
de prezenţă. 

— Părinte, spuneţi-ne un cuvânt despre călugărie. 

— E cel mai minunat lucru în creaţie. În creaţie, nu în 
lume; peste îngeri. Tăierea voii asta înseamnă - lupta cu 
Dumnezeu - şi trebuie să-L biruim. E un paradox. Cum să- 
L birui pe Dumnezeu? 

Făcând ce spune El. L-ai biruit dacă faci ce spune 
Dumnezeu. Să fii fericit pentru că e cel mai minunat lucru 
în creaţie. Sfântul Grigorie de Nyssa spunea despre om că 
este  copleşitor de neînțeles. Dumnezeu are taine, 
necunoscute nici de îngeri, despre om. Îngerii nu cunosc 
toate ale omului şi diavolul pune râvnă nemaipomenită în 
toată mişcarea lui, ca să ne iasă din cap că suntem după 
asemănarea lui Dumnezeu. Treaba dracului, dar noi aşa 
suntem creaţi, singuri în creaţie. Că îngerii au daruri 
deosebite, e altceva, dar chip şi asemănare suntem numai 
noi. Mântuitorul a luat chipul şi asemănarea omului, care 
înseamnă Dumnezeu văzut. Dar - culmea! - culminează 
prin monahism. Aşa că monahismul are o comparaţie 
nemaipomenită, de neegalat. 

Sfântul Grigorie de Nazianz, teologul, are vorba asta: 
„De orice cuvânt în plus vom da răspuns”. Şi, cu atât mai 
mult, de orice cuvânt ruşinos. Şi zic eu: şi, cu atât mai 
mult, de orice cuvânt duşmănos, stricăcios, tiranic. Omul e 
făcut de Dumnezeu cu chip şi asemănare, singur în creaţie. 
Şi e destul. Mântuitorul S-a făcut om, că era Dumnezeu. N- 
a ieşit prin asta din dumnezeire, S-a dus tot la neamul Lui, 
care-i omul. 

Dar vă spun, culminează prin monahism. Monahul se 
leapădă de sine. Şi zice [Evanghelia - /7. /7.]: „Lasă şi tată, 
şi mamă, şi fraţi, şi surori, şi copii”. Plăcerile vieţii le mai 


sictirim, pentru că am apucat pe un drum. Unii zic: 
„Vorbeşti degeaba, părinte. Viaţa-i alta”. Este, dar să ştii 
că eşti căzut. De unde ai căzut, prostule? Credeţi frăţiile 
voastre că Adam a fost creat de Dumnezeu handicapat, 
cum a dovedit-o? L-a făcut [Dumnezeu - n.n.] perfect. 
Dovada că el rezista, şi când zice dumnezei sunteți, nu zice 
decât către fiii lui Adam. Nu vă descurajaţi de viaţă, nu 
faceţi greşeli care nu se mai pot repara, l-am spus şi 
episcopului lucrul acesta: „Măi, nu face greşeli să nu te 
mai poţi apăra”. Aşa că să mulţumiţi cu faţa la pământ că 
sunteţi călugări. E cel mai mare lucru în creaţie. În creaţie, 
nu în lume, peste îngeri. Pentru ce greşim, totul se 
plăteşte, că s-a angajat dumnezeirea... Adică a greşit 
Dumnezeu? Adame, ce-i cu tine acolo? Aşa că ce mai 
putem salva este prin monahism. Uite, vin la mine fete 
care, după ce se mărită, zic: „Părinte, dacă ştiam ce mă 
aşteaptă, nu mă mai măritam”. „Nu ţi-am spus eu?” Dar nu 
contam atunci, acum contez. Dar eu vă spun: sunt foarte 
bucuros că sunt călugăr. N-am greşit, chiar dacă am 
supărat-o pe mămica mea. Dar sunt liniştit de 
strâmbătatea asta pe care i-am făcut-o. l-am spus: 
„Mămică, trebuie să vină toţi aici”. Fără să-mi dau seama 
că dialogul acesta l-a avut şi Sfântul loan Gură de Aur cu 
mama lui. „Vrei să mă laşi a doua oară văduvă?” - i-a zis 
ea, şi el s-a apărat. Dacă sunteţi nepăsători, degeaba. 
Adică: „Ce n-am făcut Eu, zice Dumnezeu, ca să vă 
salvez?” Dar eşti liber. Dracul n-a murit, adică nu s-a 
îndrăcit, pentru că nu l-a făcut liber Dumnezeu, ci pentru 
că l-a lăsat liber. Şi asta e libertatea, ea trebuie aureolată, 
nu în nepăsare. Dar ce ne pasă nouă, că suntem alături de 
Maica Domnului. Dumnezeu, la Crăciun, ne-a dăruit pe 
Fiul Lui. Şi omenirea l-a dăruit pe Maica Domnului. Un 
ucenic l-a întrebat pe părintele lui: „Ce e smerenia?” Şi 
părintele i-a spus aşa: „A te vedea pe tine sub toată 
făptura, fiule”. Toată făptura, şi viermele e făptură. Cum să 
te vezi sub vierme? Tu, cu nume aşa de măreț, cu limba 
care vorbeşte, nu numai care muşcă? Da, dragii mei, dar a 
avut dreptate bătrânul, pentru că viermele îşi caută viaţa 


continuu. Nu se uită la timp, el îşi caută viaţa lui şi ce-i 
trebuie lui. 

— Cum va rezista neamul românesc? 

— Va avea neamul românesc, după părerea mea, o 
mare misiune. De ce? Nu pentru că am avut un Ştefan cel 
Mare în Moldova, un Mihai Viteazul, pe care-l susţin cu tot 
sufletul, în partea astălaltă, şi Vlad Ţepeş. Nu pentru asta. 
Ci pentru că neamul românesc nu a uitat bătaia clopotelor. 
Dacă tu cauţi viaţa ca un vierme, primeşte plată, dar de 
vierme. E copleşitor, zice Sfântul Grigorie, căci învinge 
aspectele nevăzute ale vieţii, ale existenţei pozitive ale 
vieţii. Dacă reuşiţi să suportaţi lumea aşa cum e, aţi ieşit 
din categoria viermilor; intraţi în categoria omului. Şi nu-i 
uşor. De aceea am vrut să vă văd şi eu, ca să vă trăiesc. Că 
nu-i de-ajuns să mă iubeşti, trebuie să mă trăieşti. Orice 
român are o mişcare interioară trecătoare, dar o are când 
aude bătaia clopotelor. Pentru că România nu a dus 
niciodată un război de avangardă, adică de înaintare, ci de 
avanpost, de apărare. Avem voie să ne apărăm. Şi Ţara 
Românească nu a vrut nicio palmă de pământ să ia de la 
vecini. Atacată din toate părţile; ba de unguri, ba de ruşi, 
ba de turci şi de greci. Toţi vor să tragă de noi. 

Şi a trecut odată un grup cântând, nu în cuvinte 
româneşti, ci ungureşti, şi era şi un oarecare Otto, cu care 
făceam fotbal împreună. „Măi, Otto, tu eşti ungur?” „Da!” 
- aşa cu emfază la mine. Aţi uitat că sunt şi eu român. Şi 
m-am suit pe banca aia şi am vorbit o jumătate de zi şi m- 
au făcut primar în oraşul ăla. In trei zile am scos toţi 
ungurii de-acolo, asta am făcut în primul rând. Cu nicio 
condiţie, nici nu am vrut să stau de vorbă. M-au dat în 
judecată. Revenise axa: Budapesta, Bucureşti, Zărneşti. 
Bineînţeles că nu m-am jucat cu viaţa mea, dar aveam o 
răspundere de român. M-au condamnat, bineînţeles, dar 
nu s-a aplicat. Asta era la Braşov. Dar pe urmă i-am pus şi 
eu în mişcare. La proces a venit o parte din oraş, plus 
cetăţile de-acolo. Şi-am zis: „Mi-am făcut datoria”. Şi m-a 
luat Aiudul. Deci pregătiţi-vă să rezistaţi unde nu vă e voia, 
printre pietre. Dragii mei, trebuie să alergăm după două 


lucruri. De ce Mântuitorul a spus să fiţi înţelepţi ca şerpii? 
De ce a ales animalul acesta atât de fioros, de 
înspăimântător, şarpele? V-aţi gândit vreodată? Şarpele nu 
moare, orice i-ai face, numai dacă-l loveşti în cap. Aşadar, 
fereşte capul! Fiecare a văzut un şarpe şi şi-a dat seama 
că, dacă nu îl loveşte în cap, tot nu moare, şi Mântuitorul e 
capul nostru şi trebuie păzit cum îşi păzeşte şarpele capul. 
Nu fugi la Hristos, ai pierdut tot! Cine este Hristos? Fu 
sunt Cel ce este. El e totul. Deci de aceea să fim înţelepţi 
ca şerpii. Dar acuma am pus mâna pe vierme. Ce înseamnă 
că am pus mâna pe vierme? Mă rog să mă ia şi pe mine în 
plimbarea lui. Să caut şi eu viaţa. Sunt călugăr şi, vă rog 
să mă scuzaţi, nu vă invit că sunteţi neputincioşi, dar, dac- 
aţi îndrăzni, e cel mai mare lucru: călugăria. 

„Nu-mi pare rău că sunt român”. 

(interviu realizat de monahia Fotini şi rasofora 
Neonila) * 

— Părinte, în această problemă mult controversată a 
cipurilor, în care oficialități atât statale, cât şi clericale vin 
şi ne spun că aceste cipuri nu aduc nicio daună persoanei 
umane, ce argument trebuie să invoce simplul credincios 
în faţa lor? 

— Este foarte simplu. Eu vreau să mor o singură 
dată, nu de o mie de ori. Eu nu le accept, pentru că arfio 
moarte duhovnicească. Îmi aduc aminte, eram la 
închisoare şi m-au luat din celula aia acolo şi se ştia că, de 
regulă, cel pe care îl lua nu se mai întorcea; şi a început să 
se comunice repede prin morse pe perete că l-au luat pe 
părintele Arsenie. Dar, de fapt, mă chemase un colonel şi 
ei credeau că mă omoară, şi îmi dădeam seama cât de 
caraghioasă este lumea, când Mântuitorul spune; „Nu se 
mişcă fir de păr fără voia Mea”. In viaţă să ai o poziţie pe 
linie. Adică drumul cel mai scurt între două puncte: nu 
ocolit, nici frânt, ci poziţia de linie dreaptă. 

Deci asta e poziţia: să fii pe linia asta dreaptă mereu. 
Cât se poate să nu fii greu în spinarea celui care te duce, 
că cineva te duce. Şi m-a întrebat colonelul acela: „Cum e 

cu Dumnezeu?” Zic: „Ce vreţi să spuneţi?” „Există sau nu 
există?” Şi i-am răspuns: „Nu ţi-e ruşine! La întrebarea 
asta îţi răspund mulţi copii din şcoala primară”. Erau zece 
colonei acolo la Aiud. Şi le mai zic: „Domnule, n-am vedea, 
n-am poetiza, n-am versui, n-am înţelege frumuseţea, 
armonia lucrurilor, dacă nu am fi făcuţi de cineva superior 
acestor mari calităţi”. Ei, dacă porcul nu cunoaşte la 
portocale, degeaba îi prezinţi o reclamă frumoasă, care e 
cu tentă occidentală şi orientală. Nu e porc că-l taie la 
Crăciun, e porc că-l taie în fiecare clipă. Şi apoi l-am 
întrebat: „Dar dumneavoastră de ce nu credeţi? Ce 
argumente aveţi? Eu sunt gata să mor pentru tot ce spun. 
Sunteţi gata să muriţi pentru tot ce spuneţi? Că noi nu 
putem gândi, mişca spre înălţimi dacă nu pui şi problema 
morţii mai întâi”. Morţii nu poţi să-i faci o cafea, e o mare 
realitate pe care lumea o neglijează sau cel puţin ştie că 
nu vine nici azi, nici mâine, nu se ştie [când vine - n.n.]. 
Nu se riscă când e vorba de veşnicie niciodată. Dacă eo 
punte peste o prăpastie, dar acoperită cu frunze, şi vine 
unul şi-ţi spune „Domnule, nu te culca alături, că e 
prăpastie!”, dar un milion de inşi spun „Nu-i adevărat!”, de 
care ţii cont? l-am scris Preasfinţitului Varsanufie: „Orice 
clipă poate să fie un timp şi orice suspinare poate să fie o 
rugăciune”. Nu există un timp cât de scurt să nu poată fi 
controlat şi binecuvântat de Dumnezeu. Şi a fost întrebat 
lisus: „Care-i calea?” „Eu sunt Calea, Adevărul şi Viaţa”. 
Dacă nu e cale, nu e mergere. Dacă nu-i adevăr, nu-i 
cunoaştere. Dacă nu-i viaţă, nu-i vieţuire. El era tot. „Eu 
sunt Cel ce sunt”. „Fără de Mine nu puteţi face nimic”. Mă 
jupuiţi, faceţi ce vreţi, dar acesta e adevărul! Nu accept să- 
mi pierd libertatea cu care m-a creat Dumnezeu pentru 
cipul vostru! 

— Cum să facem demersul, ca mărturisire în faţa 
Cezarului? 

— În faţa Cezarului să spuneţi asta: „Omorâţi-mă, că 
eu nu pot fără cruce!” Nu se poate fără cruce. Toată 
frumuseţea învierii Mântuitorului n-ar fi fost aşa de 
grozavă dacă n-ar fi fost crucea mai întâi. Nu vă înşelaţi! 


„Cine fuge de cruce fuge de Dumnezeu”, spune Sfântul 
Teodor Studitul. Nu se poate fără jertfă. 

— Părinte, statut acesta vrea să scoată Adevărul din 
oameni, vrea să le scoată oamenilor crucea şi icoana din 
casă. Ce să facă monahii şi duhovnicii şi ce să facă 
poporul, când senatul s-a pronunţat pentru introducerea 
acestei legi a actelor biometrice? 

— Când vine lupul să te atace, ai libertatea să te 
aperi. Nu întindem mâna: „N-ai voie să intri!” Te lupţi cu 
el, şi poate să cadă el; eşti în legitimă apărare. Trebuie să 
aperi adevărul, dar cu strategie, pentru că, dacă lupta este 
lipsită de strategie, te calcă în picioare. Noi suntem nişte 
inşi fără valoare, dar unitatea noastră poate avea. Noi ar 
trebui să ne bucurăm că trăim nişte vremuri ca acestea de 
cruce. Vorbim mereu de cruce, dar crucea înseamnă să iei 
ce nu-ţi convine. Trebuie apărat adevărul. Cuvântul acesta 
al Mântuitorului: „Fiţi înţelepţi ca şerpii...” De ce a ales 
jivina asta ca înţeleaptă? E odios, dar Hristos a spus-o cu 
rost. Şarpele, oricât l-ai tăiat, nu moare, dar dacă îl loveşti 
în cap, moare. Şi capul este Hristos. Noi trebuie să-L. 
păzim pe Hristos cu orice chip, să nu fie lovit. Că noi 
numai datorită capului trăim. El e Calea, Adevărul şi Viaţa. 

— Vorbeaţi de strategie, cum să înţelegem strategia? 

— Să fim uniţi, că, dacă eşti singur, te calcă în 
picioare, dar dacă sunt mulţi... Ei nu sunt proşti. E un 
comandament pe undeva, de comandă lucrurile astea, în 
frunte cu dracul, l-am spus părintelui Justin că a dat 
bătălia prea devreme, dar eu nu am fost împotriva lui. 
Părintele Justin a tras un clopot şi s-au trezit toţi adormiţii 
neamului. Bine a făcut! Dar cei de aici m-au dat la Radio 
Dobrogea, în tot felul, cum le-a convenit lor, aşa încât eu 
să par că aş fi împotriva părintelui Justin. Dar i-am 
ameninţat şi eu şi le-am zis că eu nu ţin de Constanţa, ţin 
de Bucureşti. 

— Dar cum să perceapă credincioşii făptui că 
purtătorul de cuvânt ai Patriarhiei a spus că nu vede niciun 
pericol şi că ei e primul care îşi pune cip [în acte - n.n.]? 

— O mare greşeală tactică a făcut. O mare greşeală! 


Dar nu Stoica e sinodul şi poziţia Bisericii. Adevărul este 
unul singur; unde e adevărul, acolo e toată Biserica, nu eo 
fracțiune de Biserică. Dacă tu eşti singurul care susţii 
adevărul, toată Biserica e cu tine. 

— Sfinţia voastră cum vedeţi lepădarea prin acest 
cip? Și 

— Încă nu e lepădarea cea desăvârşită. Dar este 
începutul primejdios al acelei lepădări, din care nu vei mai 
putea ieşi mai târziu. Deocamdată s-a arătat numai un 6, 
dacă înţelegeţi, şi mai urmează încă doi. Toate sunt bune - 
că se separă adevărul de minciună. Dar duşmanul, nu 
vedeţi? Atacă tocmai lucrurile esenţiale care ţin de viaţa 
aceasta socială: paşapoarte, carnete auto, buletine. De 
aceea nu este acceptabil să intri în luptă fără gândul 
morţii, al jertfei, al crucii. Or să mai cadă din noi. Cum o 
vrea Dumnezeu! Eu m-am pronunţat, bineînţeles, cu gând 
smerit, că nu sunt Mafalda: nu accept aşa ceva! Căci 
bătălia s-a dat şi de sârbi, şi de greci, dar cu instituţiile s-a 
dat... 

— La noi ştiţi cum e cu instituțiile... 

— Tu eşti o instituţie dacă stai bine în adevăr! Nu-mi 
pare rău că sunt român. Felul cum pui problema ar părea 
că românii sunt proşti. Uite că nu sunt proşti! Ştiu să 
reacționeze şi mă bucur foarte mult, chiar dacă generaţia 
aceasta nu mai are forţa generaţiei trecute. Îmi amintesc 
pe vremea lui Carol al II-lea, eu am dat bătălia asta de jos. 
Eram de faţă când regele a vrut să pună mâna pe Garda de 
Fier ca organizaţie şi oferea fel de fel de lucruri. Şi 
Codreanu nu era de acord. 

Noi nu eram ca nişte politicieni. Eu eram un copil, la 
douăzeci şi ceva de ani, doritor de luptă pentru frumuseţea 
unui adevăr, în fruntea căruia se afla Arhanghelul Mihail. 
Eu eram împotriva sângerării. Dar nu contam eu. Eu eram 
un scuipăţel acolo, dar trăiam. Şi uite că Dumnezeu nu m-a 
lăsat. Pentru că am învăţat troparul Sfântului Arhanghel 
Mihail de când eram mic. Codreanu era un om cinstit, un 
mare erou. Am stat cu el mult de vorbă şi am fost prin 
tabere, dar ne mai şi contraziceam. Adică nu eram pentru 


poziţia asta exclusiv militară într-o problemă şi cu nuanţă 
politică, dar şi spirituală. Uite, vă spun o situaţie: cum era 
să-l dea jos pe regele Carol. 

Am provocat o întâlnire pe Calea Victoriei în 
Bucureşti, eram până la nouă inşi, atât. Şi am început să 
cântăm cântece legionare pe Calea Victoriei. Şi, vă daţi 
seama, s-a adunat lumea, încât nu se mai vedea de lume. 
Şi era unul mai plinuţ acolo, şi s-a ridicat la tribună: „Cum 
să strig?” Şi i-am zis: „Jos regele Carol al II-lea, trăiască 
regele Mihai! Ura!” Şi acela a zis invers. Şi a zis „ura” 
când nu trebuia şi „huo” când trebuia. Şi atunci mă 
gândeam: „Ce să fac eu?” Şi am zis: „Daţi-l jos!” Acum, eu 
fiind mai mititel, m-au ridicat repede pe mine. Am luat 
cuvântul, am liniştit poporul şi am zis limpede cu intenţia 
să repar şi greşeala care se făcuse în clipa aia. Lumea a zis 
cum am zis eu. Şi am zis: asta e lumea! apoi ne-am retras 
la un hotel să vedem ce zice presa. Şi au apărut nişte 
articolaşe, dar mititele - ceea ce însemna că le era frică şi 
celor de la presă. Noi speculam lucrurile acestea. Şi am 
recurs la un lucru de mare risc. Am luat trei maşini şi am 
început să strigăm prin faţa palatului: „A abdicat regele! A 
abdicat regele!” Şi am strigat până când, într-adevăr, a 
abdicat regele! Şi, cu o astfel de ediţie specială, vă daţi 
seama ce era pe noi! Eram în maşină cinci inşi: un avocat, 
doi doctori... şi ne-am hotărât să mergem la Văcăreşti, să 
cerem rugăciune la Arhanghelul Mihail. Şi era destul de 
închis ca drum... Şi am ajuns la Văcăreşti. Acolo era lacăt, 
era poartă, dar băteam în poartă ca nişte stăpâni. Ne 
opreşte paznicul să-i spunem cine suntem. Şi am luat eu 
comanda. „Domnule, a biruit Garda de Fier. Deschideţi-ne 
să ne închinăm aicea, să facem altar la Văcăreşti, nu 
închisoare de deţinuţi!” A pus mâna pe telefon şi ne-a 
deschis imediat civilizat. Şi era un deţinut acolo, un singur 
legionar. Şi zice: „Nu te scot de aici!” Şi l-am scos, a doua 
zi, bineînţeles. Şi eu stăteam în Zărneşti, Braşov, unde am 
fost şi primar. Şi când am ajuns de la Văcăreşti înapoi în 
centru, nu mai încăpeai de cămăşi verzi. Toţi s-au dat jos. 
Eu am refuzat să mă dau. Şi am băgat la cap. Toţi acum 


erau legionari, dar de formă. De unde or fi scos cămăşile 
alea verzi în câteva ceasuri, nu ştiu! Şi am ajuns şi la 
Braşov, şi am dat ordin să dea raport în gară. Să fie şi o 
manifestare văzută, ca să putem face un plan de bătaie. 
Când am ajuns în gară la Zărneşti, nu era niciun om. Şi m- 
au informat unii că pe terenul de fotbal s-au adunat. Şi am 
ajuns pe terenul de fotbal. 

Tot orăşelul era adunat acolo; pe marginea şi pe 
mijlocul terenului erau legionarii şi veniseră să dea 
raportul. Dar nu îi cunoşteam. Şi m-am învăţat minte de la 
Bucureşti. Nu le-am dat atenţie, i-am împrăştiat, i-am 
gonit. „Nu vă cunosc pe voi!” Nu faci armată cu 
improvizaţi. Noi purtam cămaşa verde cu o convingere 
puternică şi nobilă. Am luat comanda cum trebuie. Şi nu 
îmi pare rău. „Aşa credeţi voi, profitorilor? Şi vă şi 
condamn că îndrăzniţi să îmbrăcaţi cămaşa verde, de care 
numai aţi auzit şi voi. Şi, potenţial, voi aţi fost prigonitorii”. 
Aşa le-am zis. Şi homo homini lupus nu mai e valabilă, cum 
că omul îi lup pentru om. Nu, omul e dumnezeu pentru om 
de când a venit Hristos. Vedeţi? Aceasta este strategia! 
Hai să intrăm cu niţel curaj în valorile autentice, care au 
relaţie cu veşnicia. Acţionaţi cu strategie! Eu acum nu sunt 
aşa de informat şi nu am o armată în jurul meu, cum are 
părintele Justin. Eu sunt singur aici. Dar puneţi-vă capul la 
bătaie! Important e să stai de vorbă cu tine în orice clipă. 
Nu e permis să nu ştii ce ai de făcut. Poate sunt situaţii să 
rabzi, mergând pe linia unei credinţe trăite. Nu se mișcă 
fir de păr fără voia Mea şi îndrăzniți, Fu am biruit lumea. 
Biserica, nici porțile iadului nu o vor birui. Şi, chiar dacă 
mori, nu mori, frate! Ai trecut de ia moarte ia viaţă! Nu-s 
cuvintele mele. Şi aşa este. Acestea nu sunt nişte poveşti, 
dragii mei. Repet, moartea nu poţi să o păcăleşti cu o 
cafea. Moartea e o mare realitate. Iadul e o mare realitate, 
confirmat de Mântuitorul: „Mergeţi în focul cel de veci!” Şi 
a trecut de la moarte la viaţă. Va să zică, viaţa trebuie să 
fie niţel pipăită şi întrebată: Cine sunt eu? De ce numai în 
funcţie de marele Adevăr în contingenţă cu veşnicia, că 
altfel... eşti un politician prost. Te duci în târg să-ţi 


cumperi şi tu o haină şi te-a păcălit un jidan prost, cu o 
haină putredă. 

— Care credeţi că ar trebui să fie următorul pas 
strategic, mai a ies că am aflat că legea privind buletinele 
electronice s-a votat deja, tot aşa, „tacit'? 

— Este de dorit poziţia grecilor, care au avut în 
frunte pe patriarhul însuşi militând pentru drepturile 
credincioşilor împotriva acestor acte. Dar ştiţi ce înseamnă 
666? Explicaţia am găsit-o şi eu la unul din Sfinţii Părinţi, 
nu este a mea. Noi trebuie să apărăm crucea, dar 
împotriva cărui duşman? Că în planul de foc pe care eu l- 
am băgat şi în biserică, nu numai în armată, este şi asta: 
precizarea poziţiei tale faţă de inamic. Cine e inamicul la 
noi? E dracul! Diavolul zice că este creatorul lumii. (...) 
Daţi-vă seama ce îndrăzneală! „Lepădatule!” însă e o 
creaţie, un ticălos. Am făcut o constatare de pe poziţia mea 
de monah şi de duhovnic: insistă foarte mult dracul, nu se 
lasă deloc. Însă e un vândut, e un lepădat, e un apostat, un 
tolerat. Nu contează. Deci trebuie să cunoaştem poziţia 
creştină mai întâi, care o nimiceşte pe cea potrivnică. Nu 
trebuie să fim nici pe poziţia de răzbunare, să avem 
satisfacţie că i-am biruit pe vrăjmaşi, nu... cu gând smerit. 

— Cum vedeţi poziția Mitropoliei Clujului faţă de 
poziția Sinodului, unde, ştiţi bine, înaltul Anania nu a 
participat? 

— Anania a făcut ce trebuie. A făcut sinod 
mitropolitan şi s-a prezentat. Pentru că, practic, nu avea 
încredere sută la sută în hotărârea de dincoace. Dar atât 
cât a făcut patriarhul, eu sunt mulţumit, că se întrezăreşte 
şi cumva împotrivă... Ceea ce înseamnă: ce să-i ceri mai 
mult? 

Cu dibăcie s-a strecurat. Pe ei nu-i interesează... însă 
sunt multe lucruri de zis aici. Eu vă îndemn să nu primiţi 
aşa ceva. Pentru că acum e numai un început. Pe urmă vor 
ajunge să vi-l bage pe gât, nu numai în piele. Şi s-a 
descoperit că e şi cancerigen. Poate cu asta „speriem” 
lumea. M-a informat Anania la telefon. Am fost la 
Bucureşti, am sosit aseară. Mi-a stat o ureche pe loc. Şi, în 


Bucureşti, am trecut pe la Sfântul Dumitru... cu amintirile 
mele de mic. A venit aseară la mine un consilier de la 
patriarhie. M-am „ocupat” de el, bineînţeles. Dar nu mă 
tem. Ştiu că le sunt adversar. Cu o moarte toţi suntem 
datori! Dar una-i ortodox să mori sau ecumenist vândut! 
Viaţa înseamnă moarte continuă. Să ştii să mori şi să 
înviezi în fiecare zi! Noi ar trebui să ne bucurăm că trăim 
nişte vremuri ca acestea, de cruce. Deocamdată s-a arătat 
numai un 6, dacă înţelegeţi, şi mai urmează încă doi. Toate 
sunt bune, că se separă adevărul de minciună... 

ANEXĂ 

Despre sfinţii închisorilor a) „Ei sunt sfinți mult mai 
mult decât credem noi...” 

(fragment dintr-un interviu realizat de Cristian Curte 
şi Visarion Alexa) ê 

— Părinte, pentru că aţi pomenit de inchisori, mare 
parte din intelectualitatea românească interbelică a sfârşit 
sau a trecut pe acolo. Credeţi că ne putem folosi şi 
duhovniceşte de experienţele lor? 

— Nu [doar - n.n.] cred. Chiar e obligatoriu. Cum să 
nu? Chiar trăiam acolo - că am 14 ani de închisoare - şi mă 
gândeam că nu sufăr numai pentru respect, [ci - n.n.] 
pentru toată omenirea. Pentru marele adevăr care 
cuprinde tot ce există, toată creaţia. Aici este marea 
diferenţă dintre umanitate şi angelitate. Că umanitatea 
este superioară îngerilor, angelităţii. Da. Pentru că omul e 
un arhon, un stăpân. El [Dumnezeu - n. n] nu l-a creat pe 
om aşa cum a creat toate puterile de sus şi tot ce se vede, 
printr-un cuvânt, printr-un cuvânt să se facă şi s-au făcut. 
Vă daţi seama ce putere... Pe om l-a cioplit, l-a făcut după 
chipul şi asemănarea Lui. Hopa! Şi că el poate să ţină 
locul, se poate ridica, pentru că Domnul Hristos ne-a adus 
mai mult decât ne-a pierdut Adam. Ne-a dat putinţa de a 
neîndumnezei după har. De a ierta vrăjmaşul. De a fi 
dumnezei pe pământ. (...) Haideţi să vă spun un dialog 
scris de Goethe, între o fetiţă şi un trandafir. Fetiţa: 


6 Interviul a fost difuzat la Radio România Cultural, în emisiunea 
Creatori între sacru şi profan din 10 august 2011. 


— Trandafirule, te rup! 

— Şi eu te înţep! 

— Trandafirule, te rup! 

— Şi eu te înţep! 

— Trandafirule, te-am rupt! 

— Şi eu te-am înţepat! - zice Goethe. 

Dar creştinii zic: „Şi eu nu te-am înţepat”. Aici e 
diferenţa dintre vederea creştină şi versuirea „dinte pentru 
dinte”, legea talionului. „Şi eu nu te-am înţepat, m-am 
dăruit”. Asta-i poziţia creştină. „Am dat şi obrazul celălalt”. 
Cine-a biruit? Cel care a lovit sau cel care a dat şi obrazul 
celălalt? Asta este învăţătura creştină, care are aspect 
paradoxal. 

— Dar, părinte, la Piteşti... 

— Vorbim degeaba, aţi înţeles ceea ce vorbim? Vă 
daţi seama ce lucruri grozave scăpaţi, de treceţi la altă 
întrebare? 

— Nu, nu, aici vreau să rămânem. La Piteşti, asta s-a 
întâmplat. Cei care erau deţinuţi au răspuns întorcând 
celălalt obraz şi răbdând. Şi cu toate acestea, unii dintre ei 
s-a întâmplat să cadă. Nu au rezistat la acele torturi 
îndelungi. Unde s-a greşit? 

— Să ştiţi că răspunsul meu este o totală tăcere. 
Habar n-aveţi ce a fost la Piteşti... 

— Doar din cărți... 

— Păi da, aia este. Mă doare inima să-i pomenesc, că 
mi-au fost fii duhovniceşti, când trăiam în închisoare cu 
nişte băieţi de o mare frumuseţe sufletească. Iulian 
Constantin, Maxim... 

Pe Virgil Maxim l-am avut chiar în celulă... Acolo a 
fost dincolo de închipuirea omenească. Oriunde, firea 
omenească simte nevoia să se apere. Acolo era cu 
neputinţă, era cruzime, era cu tot... Te obligau să mănânci 
fecalele altuia, nu numai pe ale tale. Vă daţi seama, ce 
desființare morală, de nerecunoaştere a frumuseţii firii 
omeneşti. Dar întrebarea o puneţi din afară, n-o puneţi 
dinăuntru. Asta este. A fost groaznic, dincolo de închipuiri. 

— A fost un plan conceput special... 


— E, a fost un nenorocit de bucovinean care a vrut să 
se facă mare... 

— Ţurca nu... 

— Ala, da. Până la urmă, l-a pedepsit Dumnezeu, că l- 
au împuşcat, dar nu-i vorba de asta. Aveam un fiu 
duhovnicesc, Constantin Pascu, care a fost foarte torturat 
acolo şi cu care eram în celulă, şi ziceam: „Măi, Costică, eu 
plec la mănăstire. Cum ai putea să suporţi să vezi că merg 
la mănăstire, şi tu să rămâi în lume? Că ne ştiam viaţa 
[unul altuia - n. n. Eu am făcut şi armata. Am scăpat de 
război... Era nebunie mare călugăria. Este, într-adevăr, cel 
mai grozav lucru în creaţia lui Dumnezeu. Asta, să renunţi 
la tine, la bucuriile vieţii... Am nişte fotografii, cum arătam 
în patrulă, poate am timp să vi le arăt. 

— Părinte, ca o concluzie a discuţiei acesteia despre 
închisoare, credeţi că unii dintre cei care au sfârşit acolo 
ar putea fi, în viitor, canonizaţi de Biserică? S-au sfințit 
prin închisoare? 

— Dragă, mie mi s-a pus problema asta de mulţi. Eu 
am trăit cu ei, şi i-aş face pe toţi sfinţi, dar nu te repezi: 
„hopa”. Nu. îi lăsăm aşa cum sunt, pentru că, în momentul 
ăsta, eu v-am spus ce trebuia. Ei sunt sfinţi mult mai mult 
decât credem noi. Numai noi ştim ce a fost acolo. Regim de 
exterminare. Îngrozitor, îngrozitor... Mă băgau la răcitor, 
vă daţi seama? Aşteptam... Eram conştient să văd cum iese 
sufletul. Da. Groaznic, groaznic era. Şi asta nu era o zi, 
erau ani şi ani. Extrem de sistematic, [regimul] de 
exterminare. Dacă te îmbolnăveai, te izolau - ziceau „ca să 
te faci bine”, dar îţi agravau boala. E, nu poţi [să uiţi] 
aceste lucruri... Pentru că au fost, fără discuţie, pentru un 
ideal, pentru credinţa în Hristos... Spunea un arhiereu, 
Anania, de la Cluj, la Aiud: „Părinte, mă cheamă că s-a 
făcut o bisericuţă în închisoare. In zona Clujului - ca 
eparhie. Chiar eu m-am dus să sfinţesc biserica...” A trăit 
acolo nişte momente, unde erau lanţuri, unde era 
desfiinţarea valorilor... Asta-i greu de suportat. De-asta 
spun că nu este momentul să se pună problema asta, 
important e altceva: eu sunt foarte convins că ei sunt sfinţi 


la Dumnezeu. Dar mă bazez şi pe un alt cuvânt: „Orice om 
mântuit e un sfânt”. Dacă eşti mântuit, mântuirea este un 
enorm de mare lucru, dragii mei. Se discută teoretic, dar 
nu e aşa. Trebuie să-ţi pui viaţa la punct, şi asta e o mare 
taină. Pentru că moartea e o realitate... 

b) „Nu contează decât maniera în care mori”. 

(fragmente dintr-un interviu filmat, realizat de Rafael 
Udrişte) 7 

— Am fost la Aiud şi am filmat în osuar. Există o 
presiune foarte mare la nivel politic, prin care toată jertfa 
celor care au murit la Aiud să fie astupată. Cu foarte mare 
greutate s-a făcut osuarul. Cu foarte mare greutate s-a 
ridicat acum un corp de chilii. S-ar dori să se facă acolo şi 
o mănăstire. Ştiţi că părintele Justin Pârvu a fost acolo de 
câteva ori şi tot incearcă să găsească formula prin care să 
se facă, în sfârşit, acolo o biserică. 

— E făcută. 

— Da, un osuar. 

— Un agheasmatar, ceva... 

— Da. Pentru cei care poate nu din rea credinţă, ci 
din ignoranță nu ştiu ce a fost la Aiud, v-aş ruga să ne 
spuneți ce a fost în Aiudul acela. Părintele Justin spune că 
Aiudul e cel mai sfânt loc ai românilor... 

— Da, pentru că nu ştiai dacă trăieşti până mâine. 
Această stare de tensiune extraordinară îţi dădea ocazia 
să-ţi cunoşti marile tale intimităţi, e binecuvântată. Nu 
este vorba de o suferinţă. Tendinţa lor era exterminarea 
prin înfometare. Zarea e o închisoare în închisoare, făcută 
de unguri pentru români, ca să-i omoare, unde fără 
discuţie se aplică regimul dorit fiecărui ins sau fiecărui 
grup de inşi. Ultimii ani - un an-doi - numai în zarcă m-au 
tinut, l-am înfruntat la o întâlnire pe care ne-au făcut-o ei 
acolo, cu deţinuţii vânduți, ceea ce era egal cu moartea. 
Dar nu a vrut Dumnezeu. M-au băgat la răcitor. În trei zile 
mureai, constatat. M-au băgat cinci zile, nu am murit! M- 


7 Interviul, realizat în anul 2008, a apărut iniţial în volumul 
Mărturisitorii din închisorile comuniste - Minuni Mărturii. Repere, Editura 
Areopag şi Editura Meditaţii, Bucureşti, 2011, pp. 138-145. 


au băgat şapte, n-am murit. La camere frigorifice, ştiţi. E 
groaznic! Nu ştiu dacă mă înţelegeţi... Aveam o curiozitate 
de copil să văd cum iese sufletul... Deci eram la marginea 
lucrurilor. Condiţii imposibile, ca să mori în trezire. Au 
murit mulţi. Eu nu am murit. 

Nu puteam vorbi decât prin morse, şi au cerut cei de 
alături să se spovedească. Tot prin morse. Eu puteam să 
transmit, dar nu puteam să primesc, pentru că, de te 
prindea, te omora pe loc. Şi am aranjat aşa cu ei, tot prin 
morse. „Mâine, la o anumită oră - am apreciat cu ei atunci 
- staţi în partea asta a celulei. Eu vă dau un semnal prin 
bătaie, prin perete, şi îmi spuneţi păcatele şi eu vă dezleg. 
Cu o condiţie: dacă muriţi până mâine - pentru că aşa se 
punea problema -, e valabilă spovedania. Dar, dacă nu 
muriţi, la primul preot pe care-l întâlniți să vă spovediţi din 
nou păcatele”. Adică să procedăm cinstit în ceea ce 
priveşte respectiva taină. Vă spun acestea ca să aveţi o 
imagine a stării noastre spirituale acolo, când erai în 
fiecare clipă nesigur de clipa următoare. Această stare nu 
era de o zi, era de ani. Nu am putut vedea niciun semn de 
bunăvoință omenească, de om, în tot acest timp. 

Am fost întrebat de mulţi unde a fost mai greu: în 
închisoare sau în pustie, pentru că am trăit şi prin pustie. 
În închisoare, cei care nu credeau în Dumnezeu se 
chinuiau, şi le era rău. Pentru că nu era o forţă nevăzută 
care să oprească niţel pornirile sălbatice, de cruzime, de 
ură care apăsau mereu pe om. Asta lipsea, în pustie însă, 
dracii cu care lupţi se temeau de Dumnezeu şi era mai 
uşor, cu toate intemperiile vremii: iarnă, zăpadă, fiare 
sălbatice, stare încordată şi acolo. Dar era totuşi o notă de 
libertate. Pentru că dumneavoastră toţi nu ştiţi cât e de 
scumpă libertatea şi pentru ce ne-a lăsat-o Dumnezeu. Nu-i 
nimic mai scump la Dumnezeu ca timpul pe care ni-l dă să- 
l trăim. Pentru că a sufla şi a răsufla e tot de la Dumnezeu. 
Şi atunci a avut marea prudenţă Domnul Hristos să ne 
spună că „nu se mişcă fir de păr fără voia Mea”. 

Suntem guvernaţi de Dumnezeu în toată mişcarea, în 
toate gândurile noastre ascunse. Sigur că depinde şi pe ce 


poziţie te aşezi. Având în vedere şi numai lucrul acesta: 
viaţa veşnică. Dacă te rătăceşti, dacă eşti neatent sau eşti 
ateu, Doamne fereşte! Că-i mai gravă starea aceasta, 
nepăsarea aceasta. Aceasta e nesuferită la 

Dumnezeu... Pentru că nu e supărat Dumnezeu 
pentru anumite greşeli pe care le facem, cât e supărat că 
suntem nepăsători. Ne amânăm existenţa, mergem pe 
inerție. E o mare greşeală! Trebuie trăit fiecare moment în 
toată plinătatea lui. Să te cunoşti pe tine. Care e marea 
greşeală care e în lume? Fiinţa omenească, care e făcută 
după chipul şi asemănarea lui Dumnezeu, se izolează după 
propria sa fiinţă. Nu Dumnezeu l-a dat afară pe Adam din 
Rai, ci Adam s-a dat afară singur. Asta-i omul! Sfântul 
Grigorie de Nyssa, fratele Sfântului Vasile cel Mare, a fost 
întrebat: „Ce zici despre om?” Şi a răspuns Sfântul 
Grigorie: „Este copleşitor şi de neînțeles”. Dumnezeu 
păstrează încă taine despre om, necunoscute nici de îngeri 
şi necunoscute nici de lume. Pentru că e după chipul şi 
asemănarea lui Dumnezeu. E singura fiinţă creată după 
chip şi asemănare. Este singura verigă posibilă între om şi 
creaţie. Omului i s-a încredinţat marea răspundere să 
supravegheze întreaga creaţie. Şi Satan luptă din 
răsputeri, cu o râvnă pe care oamenii nu o cunosc, să ne 
scoată din cap că suntem asemănare cu Dumnezeu. Pentru 
că îi cam ocupăm locurile. Treaba lui, dar noi suntem 
creaţi aşa, după chip şi asemănare. Şi creaţia lui 
Dumnezeu nu poate fi dezminţită sau interpretată. Suntem 
chip şi asemănare a lui Dumnezeu. 

Deci avem mare siguranţă, dar şi mare răspundere. 
De aceea vă spuneam că este foarte grav să nu ştii că tu 
trăieşti şi cine eşti. N-ai stat de vorbă cu tine niciodată, 
bineînţeles, ţinând cont de marile valori: veşnicia... Ce e cu 
mine? Eu, ţinând cont de puşcărie şi pustie, nu m-am 
folosit mai mult decât la căpătâi de morţi. Ţipete... Intrau 
într-un necunoscut nu pentru o mie de ani, ci pe veşnicie! 
Trăistişoara lui nu era plină cu fapte bune, era goală! Sau 
era goală la unii oameni. Mare greşeală, această stare de 
necunoştinţă proprie! 


Instinctul acesta de a trăi îl are şi porcul, îl are şi 
orice alt animal. Dar atât! Omul are o conştiinţă, are o 
dăruire dincolo de rațiune. E făcut dumnezeu după har. Vă 
daţi seama: dumnezeu după har! Căderea lui Adam ne-a 
întrerupt relaţia aceasta cu Dumnezeu. A venit Dumnezeu 
şi ne-a adus mai mult decât a pierdut Adam! Ne-a adus 
tocmai din nou cunoştinţa că suntem din nou dumnezeu 
după har şi că nu există moartea. Pentru că ne zice: „Şi 
veţi trece de la moarte la viaţă”. Or, moartea nu înseamnă 
o terminare, ci înseamnă un alt început - fericit sau 
nefericit. Că de ce să te temi de moarte, dacă te-ai pregătit 
de înviere? E o contradicţie, şi omul hotărăşte, în vidul 
acesta al lucrurilor, nu într-o stare de prezenţă continuă. 
Nu este greu. Pentru că niciodată nu e degeaba cineva 
lângă tine. Ori tu te foloseşti, ori îl foloseşti, ori trebuie să 
te verifici dacă îl rabzi sau nu-l rabzi, bubos, aşa cum e. Că 
lipsa asta de prezenţă lângă fratele tău e lipsă de dragoste 
şi e în contradicţie cu Creatorul. Actul de prezenţă. 

Nu sunt pentru nevoinţă, ca duhovnic. Sunt de 95 de 
ani. Sunt pentru o stare de prezenţă continuă a lui 
Dumnezeu. Exist! Şi ne punem întrebarea: De ce? Ce e cu 
mine? Ce e cu moartea? Ce-s aceste elemente, care sunt 
valabile? Moartea nu vine să-i faci o cafea. E fără cruţare! 
Te ia aşa cum eşti! Nu o putem amâna nicio fărâmiţă de 
secundă când va veni. Judecata de Apoi nu trebuie văzută 
cu Dumnezeu stând pe un tron de judecată. Te judeci 
singur, repede. Suntem o fiinţă valoroasă mai mult decât 
oricare altă fiinţă. Dracii au fost îngeri buni. Şi am spus 
aşa: dacă ar fi întruchipat iar posibilităţile pierdute, ar 
răsturna pământul cu degetul mic! Dacă tu, pierdut fiind, 
gândeşti aşa, de ce să nu gândesc aşa despre îngerul meu 
păzitor, care nu e căzut! Şi se spune despre îngerul 
păzitor, într-un loc, aşa: că e cu neputinţă să nu mori, dacă 
l-ai vedea într-atâta lumină! Şi îngerul acesta nu e singur, 
în ceea ce priveşte paza. Cuvântul păzitor nu i l-am dat noi, 
i l-a dat Dumnezeu: „Păzeşte sufletul acesta până la 
moartea lui”. El e în relaţie cu alte miliarde de îngeri, cu 
mare putere. Şi totuşi ei sunt fără identitatea asta mare: 


dumnezei sunteţi. Sunt o creaţie cu mari posibilităţi, cu 
mare frumuseţe, care scapă minţii noastre mărginite. 
Pentru că zice şi Sfântul Apostol Pavel că nu-i e dat omului 
să cunoască, pentru că el a fost răpit până la al treilea cer. 

Aşa că fiinţa omenească e dumnezeu după har. Acel 
zis homo homini lupus, „omul lup pentru om”, a căzut la 
venirea Mântuitorului. Acum e invers: omul e Dumnezeu 
pentru om. Şi uite pe cine băgăm noi în iad şi nu ne 
astâmpărăm. De ce îi zici drace, drace şi nu îi spui 
Doamne, Doamne!? Înseamnă că iar pune o râvnă mare de 
tot în constatarea asta, de către fiecare ins care ar vrea să 
fie câtuşi de cât treaz. Că el luptă din răsputeri să ne 
cucerească şi să ne adune la el. Insă se împiedică de 
puterea Crucii, de puterea lui Dumnezeu. Crucea e Tatăl, 
toată înălţimea, Fiul, toată adâncimea, Sfântul Duh, toată 
lăţimea. Sfânta Cruce are o semnificaţie extraordinară! De 
aceea şi catolicii au schimbat semnul crucii, făcută altfel 
cu degetele, cu altă aşezare, de la stânga la dreapta. E o 
mare greşeală! Nu suntem aici pentru că ne-ar conveni 
nouă să fim aşa, ca la un papă... Suntem aşa de la Duhul 
Sfânt şi tot de Duhul Sfânt suntem judecaţi. 

— Dat fiind făptui că, de exemplu, acum Sinodul 
refuză să facă vreo referire ia oamenii care au murit în 
temnițe şi care sunt considerați sfinți de popor - şi acum 
mă refer, de exemplu, ia Valeriu Gafencu să ne spuneți 
ceva despre Valeriu Gafencu. L-aţi cunoscut? 

— Da, am trăit împreună. Era mai mic decât mine. 
Era un băiat cu fond, nu aş avea ce spune altceva despre el 
decât că era un sfântuleţ. Însă nu conta în lumea noastră, 
pentru că noi toţi trăiam acelaşi moment, aceeaşi stare, 
aceleaşi nădejdi şi aceleaşi mari bucurii ascunse, care nu 
pot fi înţelese raţional de lume. Eram una cu toţi. Gândeam 
la fel. îi cunoşteam familia din poveştile dintre noi. Avea 
trei surori: Valentina, Eleonora şi Elizabeta. Tatăl lui a fost 
omorât de ruşi. Nu era vorba de inteligenţă, pentru că tot 
omul avea destulă. Nu e vorba de moarte, ci maniera în 
care mori contează. Şi, vă spun încă o dată, au fost multe 
momente, pentru noi toţi, în care aveam curiozitatea să 


vedem cum iese sufletul din noi! Eram la marginea 
existenţei! Nu se mai putea! Altfel nu mă băgau la frigider, 
la camerele frigorifice, unde, fără discuţie, nu mai puteai 
să trăieşti. Trei zile era marginea la care puteai rezista. M- 
au băgat cinci zile şi n-am murit. M-au băgat şapte zile şi 
n-am murit. Nu a vrut Dumnezeu. 

Sigur că sunt obligat să mă smeresc, că au fost atât 
de multe momente, pentru noi toţi, unde puteai să mori şi, 
dacă nu mureai, ziceai că s-a întâmplat cutare lucru. Nu a 
vrut Dumnezeu, pentru existenţa unei fiinţe dumnezeu 
după har. Marea, enorm de marea greşeală a lumii este 
nepăsarea! 

— Ce au avut cu dumneavoastră comuniştii? De fapt, 
de ce au fost chinurile atât de mari? 

— Întrebarea matale e de şcoală primară. Ce vrea 
dracul cu noi, aia vor comuniştii! Erau exponenţii răului. 
„Nu crede în Dumnezeu” şi „omul e fiară”! Am fost 
chemat, încadrat de patru soldaţi cu baionetele la puşcă, 
scos din zarcă, şi, când ieşeai aşa din zarcă, ştiai că nu te 
mai întorci. Şi sigur că erai pregătit, nu aveai nicio ieşire, 
decât „Doamne, ajută! Doamne, iartă-mă!” şi gata. Şi m-au 
dus la un colonel. Erau zece colonei acolo. Crăciun era cel 
mai mare ticălos, care făcea pe blândul. Adevărul e că nici 
deţinuţii, cum eram şi noi, nu erau proşti. Ne dădeam 
seama cum suflă şi cum răsuflă omul. Pentru că, fără 
discuţie, apar înţelegeri nebănuite, prin care poţi pătrunde 
în zona respectivă. Şi m-a întrebat: „Cum există 
Dumnezeu?” Eu eram deţinut, încadrat. Cum făceam o 
mişcare, cum mă invita pe scaun. Mare cinste... Nu puteai 
face nicio mişcare, pentru că le era frică să nu-i omorâm. 
Aberaţii nebune, drăceşti! 

Şi i-am spus: „Domnule colonel... Eu am avut întâlniri 
cu copiii de şcoală primară. Şi toţi m-au întrebat ceea ce 
mă întrebaţi şi dumneavoastră. 

Ochii pe care îi avem, cu care pătrundem; inima cu 
care înţelegem într-o formă mută fiinţa din faţa noastră, 
sentimentul de poezie, de versuire, toate acestea vin de la 
un Creator. E greu să înţelegeţi aceasta, dar nu-i vina 


mea”. Şi mi-am luat curajul să-l întreb: „Dar, 
dumneavoastră, care e motivul că nu credeţi?” Asta era un 
mare curaj, pentru că se considerau înfruntaţi. Zice: 
„Războiul pe care l-a dus Hitler în Rusia”. Zic: „Nebunul 
acela de Hitler credeţi că a fost cinstit, să păcălească 
poporul rus că Stalin e necredincios?! Aceia, înainte de a fi 
credincioşi, sunt ruşi, prin natura lor! Şi nu s-a dus Hitler 
să cucerească Rusia. S-a dus în Rusia să cucerească 
pământul întreg. Ei, şi acum aţi biruit. De ce nu credeţi? 
Dacă ăsta e motivul...” 

S-a încurcat. Işi dădea seama că nu are răspuns. Şi 
m-a întrebat atunci, ca să scape, care e ultimul cuvânt. Zic: 
„Sunt gata să mor pentru tot ce spun. Şi v-aş invita la 
aceeaşi poziţie”. „Luaţi-l de aici!” Am scăpat. S-au mirat 
toţi! Băteau prin perete când au auzit că am venit în 
celulă, că nu m-au omorât. Ca să înţelegeţi, într-un cuvânt, 
asta era tensiunea noastră în Aiud. 

— Sfântul Sinod refuză orice apropiere faţă de |jertfa 
celor din închisori - n. red.]... 

— Nu te repezi... Nu legaţi de Sinod. Consideraţi că 
nu-i chiar aşa. Dacă sunt sfinţi, sunt sfinţi unde sunt. Dar 
sunt nişte rânduieli, nişte reguli care trebuie urmate. Şi pe 
urmă, în afară de Sinod, izolându-ne, să zicem aşa, de 
valoarea aceasta, care are ultimul cuvânt, nu avem voie să 
ne amestecăm. Ei sunt sfinţi între sfinţi. Dar nu ne grăbim, 
pentru că nu putem face asta fără amprenta Bisericii. (...) 
Că dacă ai făcut un ou, trebuia să ştie tot satul, cum cântă 
găina! Nu e aşa! important este să te cunoşti tu pe tine ca 
om al mântuirii şi să te pui la punct, pentru că eşti un 
microcosmos, în care se oglindeşte un macrocosmos. 
Nimeni nu e sfânt doar pentru că a murit. Trebuie să se 
pronunţe autoritatea Bisericii, aşa cum e, că nu e degeaba 
acolo. (...) Pentru că nu Sinodul e punctul de orientare 
strategic, ci ceea ce avem în noi înşine. La aceasta se 
referă marea întrebare: Ce ai făcut? Cine eşti? 

Recunoaşte-te pe tine! Că nu după glasul străzii sau 
glasul poporului - care de multe ori are dreptate, săracul - 
se fac lucrurile acestea, ci Sinodul, după poziţia pe care o 


are, trebuie să gândească întâi serios; şi nu se face nimic 
fără învoirea divină. Eu, care am trăit focurile acelea, 
trecând în lumea aceasta grozav de bucuros, îmi dau 
seama cât de valoroasă e poziţia asta, că nu cel care 
loveşte biruie, ci cel care a primit cu dragoste lovitura. 
Acesta e Hristos! Că ne mirăm toţi, în situaţii din acestea, 
de ce Hristos nu i-a nimicit pe toţi. L-au jupuit, L-au umilit, 
şi El i-a răbdat! Dar toată frumuseţea învierii 
Mântuitorului... Când a înviat, nu numai El a înviat, ci 
toată creaţia cu El! Toată frumuseţea aceasta nu ar fi fost 
grozavă dacă nu ar fi fost Crucea mai întâi. 

Deci nu e voie să blestemi suferinţa de care toată 
lumea fuge şi o blestemă. Nu e bine! Asta e necesar! Orice 
vale dă valoarea unui deal. (...) Rămâne, în concluzie, un 
lucru: „Doamne, lisuse Hristoase, Fiul lui Dumnezeu, 
miluieşte-mă pe mine, păcătosul!” Să aveţi o lucrare şi o 
poziţie mântuitoare. Indiferent ce eşti, furnică dacă eşti, ai 
o răspundere. Dar eşti om! Ai o conştiinţă. Să cunoaşteţi 
marile valori. Încadraţi-vă. Că nu de moarte mă cutremur, 
cum se zice, ci de veşnicia ei. Adică nu contează - repet - 
decât maniera în care mori. 

Gafencu şi toţi ceilalţi au primit moartea cu plăcere. 
Pentru că eram neînţeleşi, ne iubeam între noi, în sensul 
unui adevărat rai, încât nici nu mai conta suferinţa, pe 
care o vedeai ca un plasture liniştitor. Vedeai rezultatele 
de după suferinţă. Nu e uşor să prevezi nişte lucruri. Dar 
numai dacă eşti în foc îţi dai seama de intensitatea lui. 
Aveam şi contraziceri acolo, însă aveam toţi acelaşi ideal 
tainic, care ne lega... 

c) Despre canonizarea părintelui Ilie Lăcătuşu 

Eu am fost cercetat dacă să-l canonizeze pe Ştefan 
cel Mare. A venit un arhiereu la mine. N-am fost de 
aceeaşi părere. Mai repede sunt pentru părintele Ilie 
Lăcătuşu, pentru că sunt nişte semne de la Dumnezeu: are 
mireasmă şi este neputrezit... Trebuie să atrageţi atenţia 


8 Mărturie apărută în ziarul Curentul, 14 ianuarie 2000, 
p. 16. 


patriarhatului. Trebuie să mişte cineva, dar este mai greu 
să-l sanctifice. Pentru că cel mai evident lucru, de 
nediscutat, este că nu a putrezit şi că are mireasmă... A 
rămas toată lumea cu această credinţă [că părintele este 
sfânt - n.n.]. Dispuneţi, eventual, o canonizare... 

d) Despre noii mărturisitori 

(din mărturia dată de părintele Arsenie monahului 
Moise de la Oaşa) °’ 

Pe mine, Legiunea m-a ajutat enorm de mult, că era o 
luptă severă şi intimă ca să facem un om nou în noi. A fost 
foarte necesară pentru viaţa mea. Principiile de educaţie 
legionară erau extraordinare. Era o educaţie care te 
angaja. Asta m-a scos dintr-o latentă stare de tânăr care 
voiam ceva şi nu ştiam ce. Şi a apărut Legiunea, cu 
entuziasm, cu vitejie, patronată de Arhanghelul Mihail. 
Aspectul acesta m-a biruit complet, ştiam troparul 
Arhanghelului Mihail din copilărie. 

L-am cunoscut pe Codreanu, am avut multe discuţii 
cu el şi l-am apreciat foarte mult. Nu putem gândi 
Legiunea fără voia lui Dumnezeu, chiar dacă a plecat de la 
nişte cauze materiale, istorice. 

N-am fost de părere să se facă ucideri; poate că asta 
a fost o mare greşeală privind întreaga Legiune. Am avut 
un frate, legionar, împuşcat de jandarmi. Când au ajuns 
legionarii la conducere, puteam să mă răzbun. Aveam 
posibilitatea să-l omor. Am zis că, dacă nu-l împuşc, e 
Dumnezeu dator la mine. Şi fratele meu e dator la mine. 
Dacă-l împuşc, nu mai sunt ei datori, sunt eu dator la ei. I- 
am trimis vorbă celui ce mi-a omorât fratele să nu se 
teamă, că îi pun pază, să nu-i facă nici alţii rău. (...) 

Nu a existat nicio altă metodă de studiu, de 
pregătire, care să ofere posibilităţile de spiritualizare, de 
adâncire duhovnicească, de relaţie vie cu Dumnezeu ca 
suferinţa de acolo. Eu binecuvântez timpul acela. Am 
petrecut ani în pustie, dar n-am avut posibilitatea de a 


9 în ianuarie 2005. Mărturia este preluată din volumul Sfântul 
închisorilor - Mărturii despre Vaieriu Gafencu, adunate şi adnotate de 
monahul Moise, Editura Reîntregirea, Alba lulia, 2007, pp. 44-45). 


adânci lucrurile de natură veşnică, de natură divină, ca în 
suferinţă. Suferinţa ne-a unit. Cei care am reuşit să ne 
cunoaştem pe cruce am rămas uniţi. 

Imaginea puşcăriei mele este alături de grupuşorul 
acesta în care m-am simţit foarte bine. Între noi era o mare 
unitate. Toți aceştia erau gata de moarte. Pe oamenii 
aceştia, pe Gafencu, pe Trifan, pe Marian, pe ăştia toţi, 
Maxim, Pascu, şi ceilalţi, pe toţi i-aş sfinţi [canoniza - n.n.]. 
Era, oare, unul mai bun ca celălalt? Contează maniera în 
care primeşti suferinţa. Pe toţi i-aş sfinţi, pentru că au fost 
sinceri şi pentru că nu au ezitat a se jertfi. Toţi jertfeau. S- 
au dus cu toţii, pe rând. Cu o bucurie greu de explicat, la 
proscomidie îi amintesc pe toţi ca pe nişte luptători, alături 
de marii voievozi ai ţării... 

Postiața editorului 

Cartea de faţă a fost tipărită ca o mulţumire adusă 
părintelui Arsenie Papacioc pentru ajutorul pe care mi l-a 
dat în momente de cumpănă a vieţii mele. Vreau să dau 
mărturie despre o minune pe care am trăit-o lângă 
părintele Arsenie, ultima dată când ne-am întâlnit. 
Ajunsesem la el împreună cu câţiva preoţi care veniseră în 
România ca să vorbească cu mari duhovnici. Părintele 
Arsenie era foarte slăbit, abia putea gesticula când vorbea. 
De aceea, nu ştiam dacă să îl mai deranjez şi eu cu 
problemele mele. In prezenţa celorlalţi nu voiam să 
vorbesc despre ele. După ce ceilalţi au luat binecuvântare 
de plecare, părintele m-a mângâiat pe obraz, iar apoi, fără 
ca eu să fi apucat să îi spun ceva despre problema mea, în 
câteva secunde mi-a spus exact ce trebuie să fac în 
problema respectivă. Ba chiar a reprodus gândurile mele 
într-o anumită problemă, gânduri pe care le avusesem în 
timpul rugăciunii şi pe care nu le discutasem cu nimeni. 
Nu putea fi vorba de o coincidenţă, sub nicio formă. 

Mai mult, ajungând după aceea la Muntele Athos, 
cum l-am văzut pe părintele Iulian de la Prodromu, acesta 
a început să îmi spună, detaliat, exact acelaşi lucru pe care 
mi-l spusese şi părintele Arsenie în câteva secunde. E greu 
de exprimat în cuvinte ce am simţit atunci. M-am gândit să 


îi pun părintelui Iulian o întrebare, apoi mă gândeam să îi 
pun o alta. Părintele Iulian a început să îmi răspundă la 
prima întrebare, apoi mi-a răspuns la a doua, fără ca eu să 
fi formulat întrebările cu voce tare. Îmi venea să strig că 
Dumnezeu există şi că le dă harul Său robilor Săi. 

Am simţit atunci că acelaşi Dumnezeu mi-a vorbit 
prin gura părintelui Arsenie şi prin gura părintelui Iulian. 
Astfel de oameni sunt pur şi simplu comori pentru cei din 
jurul lor. Aşa că, neştiind cum să îi mulţumesc părintelui 
Arsenie pentru binele pe care mi l-a făcut prin cuvintele 
sale, m-am gândit să tipăresc o parte din cuvintele sale de 
folos, unele - inedite, altele, nu. 

Fie ca cititorii acestei cărţi să se folosească de cele 
citite, pentru că nu sunt cuvinte luate de părintele Arsenie 
din alte cărţi, ci sunt cuvinte udate cu sângele nevoinţei şi 
al rugăciunii... 

Dan ion Vasile 

Cuprins 

Desen făcut de părintele Arsenie Papacioc, sub care a 


scris: 

„Lată deci... nu putem gândi decât la moarte. Fericiţi 
toţi ce mor luptând pentru iubirea creştină - singura 
eliberare”. 

Părintele Arsenie Papacioc este unul dintre cei mai 
mari duhovnici pe care neamul românesc i-a avut în 
secolul XX şi la începutul secolului XXI. în cartea de faţă 
sunt adunate câteva interviuri în care părintele vorbeşte 
despre importanţa mărturisirii dreptei credinţe în aceste 
vremuri de apostazie. 

Cei care nu l-au cunoscut pe părintele faţă către faţă 
se vor bucura să se hrănească din cuvintele sale, pline de 
putere. lar cei care l-au cunoscut vor avea bucuria de a-l 
regăsi, regăsindu-i cuvintele. 

Testamentul său e simplu, şi l-a repetat de sute şi 
poate de mii de ori în faţa mulţimii de pelerini veniţi să ia 
binecuvântare. E vorba de îndemnul de a apăra Ortodoxia 
fără teamă, şi dacă este nevoie chiar cu preţul vieţii... 

Editorul 

